Пахтага чиққан коллеж талабалари ўрнига мактаб ўқувчилари ўқияпти\n31 май 2020, Тошкент вақти: 05:34\nТалабалар пахтада, улар ўрнига коллежда мактаб ўқувчилари ўқияпти.\nЎзбекистонда коллежларнинг 1- ва 2-курс талабалари ҳам пахтага ҳайдалди. Мактабларнинг юқори синф ўқувчилари эса пахтага чиқарилган талабалар ўрнига коллежда ўқишга мажбурланмоқда. Озодлик манбаларига кўра, ўқувчиларга ўзини коллеж талабаси деб таништириш ҳам уқтирилмоқда. Маҳаллий ҳокимият вакиллари вояга етмаган болаларнинг пахтага чиқарилганини шу йўл орқали яширишга уринмоқда.\nТошкент вилояти Чиноз туманида барча коллежларнинг 1- ва 2-курс талабалари пахтага ҳайдалди. Бу ҳақда Озодликка хабар йўллаган коллеж ўқитувчисига кўра, ўқув юртларининг пастки курслари Чиноз тумани ҳокими Маҳмуд Эшонов топшириғи билан пахтага чиқарилмоқда.\nҚашқадарёнинг Шаҳрисабз шаҳридаги тиббиёт ва педагогика коллежларининг 1- ва 2- курс талабалари ҳам 9 октябрдан бошлаб пахтага чиқарилди.\n“Фақат Шаҳрисабздаги тиббиёт ва педагогика коллежлари 1-, 2- курсларни тўлиқ кунлик теримга чиқараяпти. Бошқа коллежларда эса аҳвол сал бошқачароқ. Коллежларнинг 1-, 2- курслари номига ўқияпти. Дарсларга битта гуруҳдан бор - йўғи беш - олти нафар бола боради. Бошқалари ота-онаси ўрнига пахтага чиқаяпти",- дея хабар йўллади қашқадарёлик Озодлик мухлиси.\nСaмaрқaнднинг Тойлоқ тумaнидaги коллежларда ҳам вазият худди шундайлиги ҳақида хабар йўллади яна бир манбамиз:\n"Ҳaр куни тумaнимиздaги коллежлaрдaн биринчи курс талабалaрини пaхтaгa олиб кетaяпти. Вилоят ҳокими “18 ёшгa тўлмaгaнлaрни пaхтaгa олиб чиқилмaсин» дегaн буйруғи чиққaн дейишди. Лекин тумaн ҳокимлaри “ҳaммaни олиб чиқaсaн» дебди",- дейди Тойлоқ туманида яшовчи манба.\nШунингдек, Озодликка келган бошқа хабарларда Сaмaрқaнд вилояти Жомбой трaнспорт коллежи, Жиззахнинг Ғaллaорол туманидаги иқтисодиёт коллежи, Хоразмнинг Кўшкўпир туманидаги қурилиш-транспорт касб ҳунар коллежи, Бухоро тиббиёт коллежи, Наманган енгил саноат коллежи ва Қорақалпоғистоннинг Чимбой тумани Қизил-узақ қишлоқ хўжалик коллежининг ҳам 1- ва 2- курс талабалари пахтага чиқарилгани айтилади.\nОзодлик мухбири тилга олинган ушбу коллежлар раҳбарларининг айримлари билан боғланганида улар пастки курс талабалари пахтага чиқарилганини инкор қилишди.\nЖумладан, Чиноз тумани агросаноат коллежи директори Иброҳим Расулов ва Қўшкўпир қурилиш-транспорт коллежи раҳбари Эгамберган Авезов 1- ва 2- курс талабаларининг пахтага чиқарилганини қаътий рад қилишди.\nОзодлик манбаларига кўра, 18 ёшга тўлмаган талабаларнинг пахтага чиқарилаётганини турли хил йўллар билан яширишга ҳаракат қилинаяпти.\nЖумладан, манбаларимиз йўллаган хабарларга кўра, пастки курс талабалари пахтага чиқарилган пайтда уларнинг ўрнига мактабларнинг юқори синф ўқувчилари коллежда ўқишга мажбурланмоқда.\nСамарқанд вилояти Пайариқ тумани Челак шаҳрида яшовчи манбанинг Озодликка ёзишича, унинг 8-синфда ўқиётган қизи ҳам пахтага кетган талабалар ўрнига коллежга қатнаяпти:\n“Қизим Челак шаҳридаги 80-мактабнинг 8-синфида ўқийди. Ҳозир у Пайариқ маиший хизмат кўрсатиш коллежига қатнаяпти. Коллежнинг 1-курс талабалари ҳам пахта теримига мажбуран жўнатилган. Шу сабабли мактабларнинг 8- ва 9-синф ўқувчилари коллежларда мажбуран ўқитилаяпти. Коллеж ва мактаб раҳбарияти “Агар комиссия келиб текширса, шу коллежда 1-курсда ўқийман”, дейсизлар деб мажбурлаяпти”, дея хабар йўллади самарқандлик ота.\nМанбаларга кўра, Самарқанддаги бошқа аксар мактабларда ҳам юқори синф ўқувчилари пахтага чиқарилган коллеж талабалари ўрнига ўқиш ҳолатлари учрайди.\nСамарқанд вилояти халқ таълими тизимидаги Озодлик манбасига кўра, мактаб ўқувчилари коллеж талабалари ўрнига ўқиётгани амалда бошқача изоҳланмоқда:\n“Ўзи мактабларнинг битирувчи синф ўқувчиларининг коллежлар билан танишуви қонунда назарда тутилган. Ҳозир вилоятдаги 8- ва 9- синф ўқувчиларининг коллежларга қатнаётгани таълимнинг кейинги босқичини қамраб олиш бўйича деб атаяпмиз. Мактаб ўқувчилари ўзларига яқин жойдаги худудий коллежларга бораяпти”, деди манбамиз.\nЎзбекистонда бу йил 18 ёшгача бўлганлар пахтага чиқарилмаслиги ҳақидаги ҳукумат кўрсатмасига қарамай, айрим вилоятларда 18га тўлмаган ёшлар пахта теримига жалб этилаётгани кузатилмоқда.


Чирчиқ давлат педагогика институти ректори ўқувчиларга китоб совға қилди - xabar.uz\nЧирчиқ давлат педагогика институти ректори ўқувчиларга...\nЧирчиқ давлат педагогика институти ректори ўқувчиларга китоб совға қилди\n02.04.2019 02:39 0 2887\nШу йилнинг 19-март куни Ўзбекистон Республикаси Президенти Шавкат Мирзиёев бошчилигида ёшларга эътиборни кучайтириш, уларни адабиёт, санъат, маданият, жисмоний тарбия ва спортга кенг жалб қилиш ҳамда хотин-қизлар бандлигини таъминлашга қаратилган видеоселектр йиғилиши бўлиб ўтган эди.\nМазкур йиғилишда Юртбошимиз томонидан таклиф қилинган “Китоб туҳфаси” лойиҳаси республикамиз аҳолиси, айниқса, зиёлилар томонидан зўр иштиёқ билан қарши олинди. Ушбу лойиҳа Тошкент вилояти Чирчиқ давлат педагогика институти ректори, Ғ.И. Мухамедов томонидан ҳам қўллаб-қувватланди.\nИнститут ректори Чирчиқ шаҳридаги 2-умумтаълим мактаби кутубхонаси учун шахсий кутубхонасидан ўзбек ва жаҳон адабиётининг сара асарларидан китоблар тақдим этди.\nЧирчиқ давлат педагогика институти китобхонлик\nМаданият 26/10, 14:51\nЎзбекистонда анъанавий ҳафталик ўтказилади\n«Китоб ўқимайдиган судья қолмасин!»\nЧирчиқ давлат педагогика институтида «Қатағон қурбонлари хотираси» музейи очилди\nЧирчиқдаги институт илк бор магистрларни қабул қилмоқда


Ҳокимнинг ўғли 150 км/соат тезликда автомобиль ҳайдаб, TikTok’да жарималари билан мақтанди (видео) - Terabayt.Uz\nҲокимнинг ўғли 150 км/соат тезликда автомобиль ҳайдаб, TikTok’да жарималари билан мақтанди (видео)\nTikTok сервисидаги Dilshod_550 номли фойдаланувчи Тошкент шаҳри бўйлаб автотранспорт воситасида катта тезликда ҳаракатланиб, бу жараённи тасвирга олди ва видеони тармоққа жойлади. Ҳолатга блогер Никита Макаренко эътибор қаратиб, ўзининг каналида бир нечта постлар қолдирди, деб ёзади Sof.uz.\n«Потенциал қотил, Дилшод исмли 01K550XA рақамли автомашина ҳайдовчиси, жарималарни йиғади ва уларни TikTok'да ғурур билан намойиш этади. Қизиқ, у кимнинг фарзанди экан-а?» – дея изоҳ қолдирди Макаренко фойдаланувчининг автомашинада соатига 150 км тезликда ҳаракатлангани акс этган видеоси остида.\nФойдаланувчи қўйган суратлардан у йўл ҳаракати қоидаларини бузгани учун тузилган маъмурий баённомаларни «коллекция» сифатида тўплаши ва ўз саҳифасига жойлашни хуш кўришини кўриш мумкин.\nСаҳифага жойланган суратлардан бирининг остига #ҳокимият ҳештеги ёзилган. Суратдан тезликка ишқибоз ҳайдовчи мансабдорларга хос хизмат хонасида ўтиргани кўринади.\nБлогер Никита Макаренко TikTok’нинг бу фойдаланувчиси Исмоилов Дилшод Усмон ўғли эканини аниқлаб, Олмалиқ шаҳар ҳокими Усмон Исмоилович Раҳимовнинг ўғли бўлиши мумкинлигига ишора қилган.\nKun.uz бу маълумот қай даражада ҳақиқатга яқинлигини билиш мақсадида Тошкент вилоят ҳокимлиги матбуот хизмати раҳбари Беҳзод Қобулов билан боғланди. У берган маълумотга кўра, Олмалиқ шаҳар ҳокими Усмон Раҳимов видеодаги ҳайдовчи унинг фарзанди эканини тасдиқлаган, аммо тармоққа жойланган бу видеоларга «анча вақт бўлган»ини айтган.\nФойдаланувчи айни пайтда саҳифасига жойлаган видео ва расмларни ўчириб ташлаган.\n#ижтимоий тармоқлар #Ўзбекистон #TikTok


Акс-садо: «Бугуннинг ўқитувчиси. Биз унинг савиясидан нега қониқмаяпмиз?» - zarnews.uz\n(zarnews.uz, 30 апрель, “Зарафшон” газетаси, 2019 йил, 30 апрель 54-55-қўшма сон)\nЎқитувчининг савияси ҳақида умумий танқидий фикрлар кўп айтиляпти. Аммо мақола муаллифи бу ҳолатни чуқур таҳлил қилган. Гарчи аччиқ туюлса-да, бор гапни айтган.\nБир нарсага ўзим гувоҳ бўлганман. Айрим (кўпчилик дейишдан тийилдим) ўқитувчилар аллақачон конспект ёзмай қўйишган. Интернетдан электрон вариантларни чиқариб олишади. Баъзилари ўша тайёр матнни ўқиб ҳам кўришмайди. Аслида бу “конспектингиз борми?” деганда, “мана, бор” деган хўжакўрсинликдир.\nБулунғур туманидаги 49-умумий\nўрта таълим мактаби директори ўринбосари.\nИстаймизми, йўқми, бу мақола юзимизни ойнадек кўрсатиб берди. Камчиликларимизнинг асосий сабабларигача айтилган. Ҳатто олдимиздаги вазифалар аниқ кўрсатиб берилган.\nАллақачон айтилиш керак эди бу гаплар. Давлатимиз раҳбари биз, педагоглар учун катта ғамхўрликлар қилаётган бир пайтда, қўл қовуштириб менинг бўларим шу, деб туришимиз таълимга нисбатан ўта ҳурматсизликдир.\nМуаллиф таъкидлаганидек, агар муаллимда иштиёқ, виждон бўлмаса, малака ошириш курслари, ҳатто кўрилаётган чоралар ҳам иш бермайди.\nЎқитувчи уйғониши керак, у ўзининг жамиятдаги ўрнини топиши керак. Мактабларда таълим сифатига салбий таъсир кўрсатувчи ҳар бир ҳолатга қарши аёвсиз курашмоқ керак.\nНарпай туманидаги 69-умумий ўрта таълим\nмактабининг тарих фани ўқитувчиси.\nҲар бир ўқитувчи ведомостга имзо чекиб, маошини олаётганда ўзига “мен шу ойлигимга яраша иш қила олдимми?” деган саволни берсин.\nБиламан, йиллар давомида шаклланган боқибеғамлик кайфиятини ўзгартириш осон эмас. Лекин аста-секин бўлади, деб ўтирмаслик керак. Биз, раҳбарлар ҳозирданоқ ҳар бир ўқитувчи масъулиятини ошириш чораларини кўрмоғимиз лозим.\nЯшириб нима қиламиз, аксарият муаллимларда янги педагогик технологияларни қўллаш кўникмаси йўқ. Фақат назорат ва талаб орқали бу жараённи жонлантириш мумкин. Назаримда, барча мактабларда бу мақола муҳокама этилиб, камчиликларни тузатиш юзасидан чоралар белгиланиши зарур.\nОқдарё туман 5-умумий ўрта таълим мактаби


Тожикистонда суд шов-шувли «севги учбурчаги» иши бўйича айбланувчилардан бирига ҳукм чиқарди\n«Мегафон-Тожикистон» ширкати ходими Парвиз Давлатов Тожикистон Жиноят кодексининг учта моддаси бўйича айбдор деб топилиб, 8 йилга озодликдан маҳрум этилди. Суд амнистия тўғрисидаги қонунни қўллаш орқали жазони 5,5 йилга қисқартирди.\nПарвиз Давлатов ва унинг рафиқаси Азиза Давлатова Душанбе шаҳрида яшовчи Мадина Мамажоновани қийноққа солишда айбланмоқда.\nПарвиз Давлатовга нисбатан ҳукм 14 декабрь куни суд мажлиси бўлиб ўтаётган тергов изоляторида эълон қилинган.\nПарвиз Давлатов унга қўйилган қийнаш, кўпхотинлилик ва ўз жонига қасд қилишга сабабчи бўлиш каби айбловлар бўйича айбдор деб топилди. Жиноят кодексининг 32-моддаси 3 ва 104-қисми 1-қисми билан айбланган Парвизнинг рафиқаси Азиза Давлатовага нисбатан жиноят ишини кўриб чиқиш давом этмоқда.\nПарвиз Давлатов ва унинг турмуш ўртоғи Азиза Давлатова сўнгги йилларда энг резонансли воқеалардан бирига айланган Мадина иши бўйича ҳибсга олинган. Улар Мадина Мамажоновани қийноққа солишда айбланмоқда.\nДушанбе шаҳрида яшовчи 32 ёшли Мадина Мамажонова 25 август куни ғойиб бўлган ва бир неча соатдан кейин қийноқ ва зўравонлик излари билан ҳушсиз ҳолатда Қора-Бўло номи билан машҳур Шифобахш миллий тиббиёт марказига олиб кетилган. Шифокорларнинг айтишича, Мадина ҳамон комада.\nЭслатиб ўтамиз, Тожикистон Бош прокуратураси 17 ноябрь куни Мадина Мамажоновани қийноққа солиш ва калтаклашда айбланаётган Давлатовлар оиласининг жиноий иши бўйича тергов ниҳоясига етганини ва судга юборилганини маълум қилган эди.\nМадинанинг қийноққа солингани ва шафқатсизларча калтакланганидан икки ой ўтиб, Душанбе ҳуқуқ-тартибот идоралари воқеа айбдорларини жиноий жавобгарликка тортишдан бош тортиб, уларга нисбатан амнистия қўллаганидан сўнг кенг жамоатчилик хабардор бўлди. Фуқаролик фаоллари Мадина ишини назоратга олишни талаб қилиб, Душанбе мери, Бош прокурори ва Тожикистон ички ишлар вазирига мурожаат ёзишган.


Нафс тарбияси, мавъизалар ва рақоиқ » Категориялар » Барча мавзулар » Саҳифа : 1\nУмумий сони: 366\nСаломат қалб (07) “Оллоҳни танишлик 2”\nУшбу дарс қуйидаги мавзуларни ўз ичига олади: – Оллоҳни танишликнинг мўмин кишининг ҳаётидаги муҳим ўрни (давоми); – Оллоҳнинг бизга берган неъматларини ёдда тутиш; – Фотиҳа сурасининг тафсири; – Солиҳлар ҳаётидан мисоллар.\nСаломат қалб (06) “Оллоҳни танишлик 1”\nУшбу дарс қуйидаги мавзуларни ўз ичига олади: – Оллоҳни танишликнинг мўмин кишининг ҳаётидаги муҳим ўрни; – Оллоҳни танишликнинг самаралари; – Солиҳлар ҳаётидан мисоллар.\nСаломат қалб (01) “Ихлос”\nУшбу дарс қуйидаги мавзуларни ўз ичига олади: – Ихлос; – Кибр; – Қалбнинг моҳияти; – Қалб касалликларининг турлари; – Қалб касалликларининг келиб чиқиш сабаблари; – Қалб касалликларини даволаш йўллари; – Салафлар ҳаётидан ўрнаклар.\nСаҳифа : 19 - ..дан : 1


Участкаларда EXIT POLL ўтказилади - Номадлар,Турклар,Қозоқ одатлари ва анъаналари,Қозоғистон табиати | QazaqTV\nУчасткаларда EXIT POLL ўтказилади\nКонституцияга ўзгаришлар киритиши бўйича умумхалқ овоз бериши давомида Қозоғистондаги кўплаб участкаларда exit poll ўтказилади. Жамоатчилар аҳоли фикрини ўрганади. Улар шаҳарликларнинг 7 фоизи билан суҳбатлашиш ниятида. Тўпланган маълумот овоз бериш натижаларини тахминлаш имкониятини беради. Шу кунларда респондентларни танлаб олиш методологияси белгиланган.\nАлибек Тажибаев, ижтимоий жамғарма лойиҳа раҳбари:\n- Фикримизча, улуксиз оқимни кузатиш энг тўғри натижаларни келтириб чиқаради. Жаҳоннинг кўплаб давлатларида ана шундай иш тутишади. бундай тартиб қозоғистонлик сайловчилар учун ҳам янгилик эмас. Интервью олувчиларимиз мавжуд участкаларнинг жуда катта қисмига боради. Қозоғистон республикасининг барча шаҳарлари, вилоят марказларини, вилоят аҳамиятига эга шаҳарларни, шу жумладан Фармонга кўра янгидан ташкил этилган вилоятларни қамраб олиш ниятидамиз.


27 ноябр 2020, Тошкент вақти: 17:16\nАфғонистонда йўловчи ташувчи вертолёт қулаб тушиб, 16 киши қурбон бўлди.\nНАТО матбуот вакилига кўра, вертолёт Афғонистон жанубидаги Қандаҳор вилоятида жойлашган НАТО ҳарбий базаси ёнида ҳалокатга учраган.\nРоссия федерал ҳаво транспорти агентлигининг “Интерфакс” га маълум қилишича, бу Россияда ишлаб чиқарилган “Ми-8” русумидаги вертолёт бўлган ва ҳавога кўтарилаётган пайтда ҳалокатга учраган.\nҲозирча ўлганларнинг шахси ва миллати ҳақида ҳеч қандай маълумот йўқ. Аммо, уларнинг ҳаммаси ҳарбий бўлмаган шахслар экани айтилмоқда.


Умар ибн Абдулазиз - Ўзбек тили - Акрам Ҳасан\nМуаллиф : Акрам Ҳасан\n– Умар ибн Абдулазизнинг насаблари;\n– Умар ибн Хаттоб разияллоҳу анҳунинг хонодонида улғайиши;\n– Умар ибн Абдулазизнинг Мадинага волий бўлиши;\n– Унинг Умавийлар хилофатига халифа этиб сайланиши;\n– Умар ибн Абдулазизнинг адолатидан наъмуналар;\n– Унинг зоҳидлиги ва тавозеси;\nPDF 270.5 KB 2019-05-02\nУмар ибн Абдулазиз ибн Марвон ибн Ҳакам ибн Абул Ос ибн Умайя ибн Абду Шамс ибн Абду Манаф.\nХулафои рошиддиннинг бешинчиси, умавий халифаларнинг саккизинчиси Умар ибн Абдулазиз тарихчиларининг айтишича, Мадинаи-Мунавварада ҳижратнинг олтмиш биринчи санасида таваллуд топган. Бани Умайя сулоласидан чиққан, тарихда Умар ибн Хаттоб сингари жамиятда адолат ўрнатиб, одил ҳоким деб ном қолдирган Умар ибн Абдулазиз, халифа Марвоннинг ўғли Абдулазиз хонадонида дунёга келди.\nУмарнинг отаси: Абдулазиз ибн Марвон Бани Умайянинг энг яхши амирларидан бўлиб, шижоати ва саховати билан эл орасида танилган эди. Қарийб йигирма йил Мисрнинг амири бўлган Абдулазиз дину-диёнатда мустаҳкам- лигидан уйланиши олдидан ўз устозига: Менга шубҳа аралашмаган пулларимиздан тўрт юз динор берсангиз, тақводор, художуй ва аҳли илмлар хонадонига совчи қўйсам, дейди. Кейин Умар ибн Хаттобнинг набираси Лайло бинти Осим ибн Умар ибн Хаттоб билан турмуш қуради.\nУмар ибн Хаттоб хонадонида туғилиб вояга етган қизни жуфти ҳалолликка ихтиёр қилиши Абдулазизнинг йигитлик даврида ҳам ахлоқи гўзал, илмга ва фазилатга ташна инсонлигига далолат қилади. У ёшлигида Абу Ҳурайра ва бошқа бир қанча саҳобалардан ҳадис эшитган, уларнинг илм ҳалқаларида ўтирган эди.\nУмарнинг онаси: Умар ибн Абдулазизнинг онаси Лайло, Умар ибн Хаттобнинг ўғли Осимнинг қизидир. Ўта тақводор ҳамда араблар орасида шоир ва кучли нотиқ бўлган Осим, Умар ибн Абдулазизнинг она томонидан бобосидир. У ҳижрий етмишинчи санада вафот этган.\nУмарнинг она томонидан бувиси: Амирулмўминин Умар ибн Хаттоб замонасидан бери тарих зарварақларини безаб келаётган машҳур қисса соҳибаси, бандасидан эмас Яратганнинг ўзидан одамлар кўзидан холи ҳолатда ҳам қўрқан сутчининг қизи, севимлик халифамиз Умар ибн Абдулазизнинг момосидир.\nКелинг, яхшиси бу ажойиб қиссани воқеанинг бевосита гувоҳидан эшитайлик. Зубайр ибн Аслам отасидан ривоят қилади: Мен Умар ибн Хаттоб билан бирга тунда Мадина кўчаларини айланиб юрар эдик. Баногоҳ бир кампирнинг ўз қизига иш тайинлаётгани қулоғимизга чалинди.\nТур қизим, бу сутни олгинда сув аралаштириб қўй, эрталаб сотиб келамиз, деди.\nШунда қизи онасига: Эй онажон, эшитмадингизми, бугун Умарнинг жарчиси сутга сув аралаштирманглар, деб амирул- мўмининнинг буйруғини жар солиб, айтиб ўтиб кетдику, деди.\nКампир қизига: Эй қизим, ҳозир кечаси бўлса, сени на Умар, на унинг жарчиси кўради, турақол, тезда аралаштир, деди.\nҚизи эса онасига, эй онажон, биз Умарга одамлар олдида итоат қилиб, ёлғиз қолганда буни аксини қиламизми? Умар кўрмаса ҳам Умарнинг Раббиси кўриб турибдику, деди. Умар бу гапларни эшитдида менга: Эй Аслам, бу ҳовлини яхшилаб таниб ол, деди.\nЕртасига тонг отгач, Умар менга: Эй Аслам, бор кечаги уйни эгалари ким эканлигини, уларнинг боқувчилари кимлигини аниқлаб кел, деб жўнатди.\nМен қайтиб келиб, Умарга бу уйда бир кампир ўзининг қизи билан яшашини, уларнинг боқувчиси йўқлигини, сут сотиб тирикчилик ўтказишларини айтдим. Шунда Умар ўғилларини тўплаб, қайси бирлари уйланишга рағбат қилса, шу хонадон қизига уйлантириб қўйишини айтди. Осим мен уйланаман, деди. Булардан бир қиз туғилди. Бу қиз вояга етиб Абдулазиз ибн Марвонга турмушга чиқди ва улардан Умар ибн Абдулазиз дунёга келди. Умар ёшлигида дадасининг отларини томоша қиламан деб отхонага кирганда отлардан биттаси ҳуркиб кетиб, уни тепиб юборган ва юзида чандиғи қолган эди. Орқасидан кирган дадаси уни юзидан қонларни артар экан, агар изи қолса Бани Умайянинг саййиди бўласан, деб эркалатган эди. Умар ибн Хаттоб разияллоҳу анҳу ҳам туш кўриб, шояд менинг наслимдан юзида чандиғи бори дунёда адолат ўрнатса, деган эди. Худди шунга ўхшаш тушни Умар ибн Хаттобдан бошқалар ҳам кўрган эди. Тушнинг табири эса, қисқа фурсатда ўз тасдиғини топди.\nУмар ибн Абдулазизнинг ёшлиги Мадинаи-Мунавварада ўтди. Ёш Умар онасининг амакиси буюк саҳоба Абдуллоҳ ибн Умарнинг олдига тез-тез бориб турар эди. Ҳатто онасига бир неча бор: Онажон, мен ҳам амаким Абдуллоҳга ўхшагим келади, деб айтганда, онаси: Агар дунёда зоҳид [ғариб] бўлсанг, албатта амакимга ўхшаган бўласан, дейди. Умар Мадинада илм талабида юрган даврда дадаси Абдулазиз Мисрга амир этиб тайинланади. Абдулазиз аёлига Мисрга кўчиб келишини ва ўзи билан болаларини ҳам олиб келишини тайинлаб мактуб жўнатади. Умарнинг онаси мактубни амакиси Абдуллоҳга кўрсатади. Абдуллоҳ ибн Умар хатни ўқиб, эй қизим, хўжайининг қаерда бўлса, сен ҳам ўша ерда бўлишинг керек. Лекин Умарни бизга ташлаб кета қол, чунки Умар сизларнинг ичингизда бизга энг ўхшайдиганроғидир, деб ёш Умарни Мадинада олиб қолади.\nОнаси Мисрга етиб келгач, Абдулазиз нега ўғлини ҳам олиб келмаганини сўраганда, Абдуллоҳ ибн Умар олиб қолганини айтади. Буни эшитиб Абдулазиз жуда сўйинади ва ўз акаси халифа Абдулмалик ибн Марвонга бу ҳақда хабар беради. Халифа буни эшитиб, Умар учун ҳар ойда минг динор тайин қилади.\nШубҳасиз, Умар ибн Абдулазизнинг келажакда комил инсон ва одил сиёсатчи бўлиб етишига Мадина ҳаёти катта тасир қилган эди. Қандоғам таъсир қилмасин! У Умар ибн Хаттоб хонадонида тоғалари қўлида тарбия топди. Мадинадаги пайғамбаримиз саҳобаларининг ахлоқларини кўриб улғайди, энг тоза ва энг мусаффо жамият етиштириб чиқарган улуғ сиймоларнинг илм ва маърифат булоғидан сипқириб ичди.\nУмар ёшлигидан илмга берилди, Мадинаи-Мунаввара уламоларининг илм ҳалқаларида ўтирди. Ўша даврдаги олиму фозил кишилар суҳбатидан баҳраманд бўлди. Ёшлик чоғидаёқ қурони каримни мукаммал ёд олди. У илмга чанқоқлиги ва зеҳниннинг ўткирлиги, ахлоқининг гўзаллиги билан тенгдошларидан ажралиб турар эди. Ёш бўлишига қарамай, қурони карим тиловатига қаттиқ берилди. Қуръон ўқиганда тадаббур ва тафаккур билан тўхтаб-тўхтаб, йиғлаб ўқир эди. Бир куни онаси нега йиғлаши сабабини сўраганда, ўлим оятлари келганда ўзини тутолмаётганини айтди, онаси ҳам унга қўшилиб йиғлади.\nҲа, Умар йигитлик даврини Мадинаи-Мунавварада Умар ибн Хаттоб хонадонида илм билан ўтказди. Ўша вақтда Мадинада тирик қолган саҳобаларнинг берган одобу ахлоқи ила тарбия топди.\nАлбатта инсон шахсиятининг етук ва кучли бўлиб етилишига уни ўраб турган атроф муҳитнинг таъсири жуда катта бўлади. Ўша даврда Мадинада бир қанча саҳобалар ҳали ҳаёт эдилар. Жамиятда тақво, инсоф, илм ва аҳли илмларга иқбол қилиш, хайрли ишларда ўзаро ҳамкорлик, Оллоҳ ва расулининг каломини ҳамма нарсадан устун қўйилиши яққол сезилиб турар эди.\nМуборак Мадина шаҳрида улғайиш Умарнинг шахсий ҳаётию, яшаш турмушигагина таъсир ўтказиб қолмай, балки иймон уфқларида юксалишига, руҳан тетиклашишига ҳам сабаб бўлди. У ердаги кўп воқеаларнинг гувоҳи бўлган Уҳуд тоғига, саҳобалару тобеинларни ўз бағрида олиб ётган Бақеъ қабристонига, пайғамбаримиз Муҳаммад мустафо соллаллоҳу алайҳи ва салламнинг муборак қабрларига ҳар кун кўзининг тушиб туриши Умарнинг иймонини ҳар лаҳзада янгилар эди.\nАбдулазиз ибн Марвон ўғли Умарнинг тарбияси билан шуғулланиш учун Солиҳ ибн Кайсонни мураббий қилиб тайинлади. Умар намозларни жамоат билан масжидда адо қилар эди. Иттифоқо бир куни жамоат намозидан кеч қолгани Солиҳ ибн Кайсонга етди. Мураббиси бунинг сабабини сўраганда сочини турмак қилдирётгани сабабли кеч қолганини айтади. Мураббиси сочингни тузатишинг намоздан ҳам муҳим бўлдими, деди-да, дадаси Абдулазизга бу ҳақида мактуб йўллайди. Мактубни ўқиган Абдулазиз Умарга таъзир бериб қўйиш мақсадида одам жунатади. Дадаси юборган элчи Умардан сўраб ўтирмасдан унинг сочини тагидан олиб ташлайди.\nУмар ибн Абдулазиз намозини Расулуллоҳ соллаллоҳу алайҳи ва саллам ўқигандек ўқишга қаттиқ ҳаракат қилар эди. Ҳатто ҳар бир рукуъ ва сужудларда юзталаб тасбеҳ айтгани ривоят қилинган.\nҲаж қилишга келаётган Абдулазиз Мадинада Солиҳ ибн Кайсондан ўғли ҳақида сўраганда, устози, бу боладан кўра қалбида Оллоҳни улуғровчироқ кишини билмадим, дейди. Умар Мадинада кўп устозлардан таҳсил олди. Булардан Саъид ибн Мусаййиб Умардан бошқа амирлар мажлисида ўтирмасди. Яна Умар таъсирланган устозларидан Салим ибн Абдуллоҳ ибн Умар ибн Хаттобдир. Умар ибн Абдулазиз шулар сингари кўплаб олим ва фақиҳлардан таълим, тарбия олди. Умар таълим олган устозларининг сони ўттиз учтага етади, улардан саккизтаси Расулуллоҳ соллаллоҳу алайҳи ва салламга саҳоба бўлса, йигирма бештаси тобеъинлардир.\nУмар улғайиб вояга етгач, амакиси Абдулмалик ўз ҳузурига Дамашқга чақириб олади ва қизи Фотимага уйлантириб қўяди. Бир оз вақтдан сўнг Уммавийлар давлатининг пойтахти Дамашққа яқин ноҳияларга амир этиб тайинланади. Абдулмаликнинг тўрта ўғли бўлиб, булар отасидан кейин бирин-кетин халифа бўлиши отаси томондан васият қилинган эди. Ўғилларининг каттаси Валид халифаликка ўтиргач, мамлакат ичкарисида ички низолар авж олади. Жуда кўп тобеинлар ва аҳли илмлар карвони Ироқнинг амири Ҳажжож ибн Юсуфнинг зулмидан ўша даврда Мадинаи-Мунавваранинг амири бўлиб турган Умар ибн Абдулазиз томонга оқиб кела бошлайди. Умар уламоларнинг ҳурматини ўз ўрнига қўяр, уларни эъзозлар ва уларга керакли бўлган шароитларни муҳаё қилар эди. Албатта Умарнинг бу эзгу ишлари Ҳажжожни ўз ўрнида жим ўтқизмас эди. Халифа Валид ўзидан кейин умматга халифа қилиб ўз ўғлини тайин қилиш бўйича барча вилоят амирларини машварат учун ҳузурига жамлайди. Барча амирлар розилигини беради. Аммо Умар қатъий эътироз билдириб, биз сизнинг дадангизга у кишидан кейин сизни ва сиздан кейин укангиз Сулаймонни халифа қилишга аҳд берганмиз, акс ҳолда сизни ҳам бу ишдан олишга тўғри келади, дейди. Умарнинг қаршилиги ва оқиллиги билан яна тахт ворислиги Валиднинг укаси Сулаймонда қолади.\nИмоми Заҳабийнинг келтиришича, фурсатдан фойдаланган Ҳажжож халифа Валидга Макка ва Мадинада Умар атрофига Ҳажжождан норози бўлган Басра ва Кўфа уламолари тўпланаётгани ва бу мамлакат барқарорлигига таъсир қилишига ишора қилинган мактуб юборади. Айнан шу мактубда Ҳажжож, Умар ибн Абдулазизни Мадинаи-Мунаввара амирлигидан олишни ҳам тавсия қилган эди. Амирликдан кетган Умар Мадинаи-Мунавварани тарк этишга мажбур бўлади. Уммавийлар салтанатининг чекка бир вилоятида амирлик қилаётган Сулаймон ҳузурига боришни режалаган Умар ибн Абдулазиз Мадинадан чиқиб кетаётганда ўз хизматкорига пайғамбаримиз соллаллоҳу алайҳи ва салламнинг "Мадина бамисоли темирчининг ўчоғидаги гирага ўхшайди. Ўчоқдаги ўт алангаси темирни қиздириб, ундаги зангларни чиқариб юборгани сингари, Мадина ҳам ўзидан нопок кишиларини чиқариб юборади, деганларини айтиб, ишқилиб биз ҳам шундайлардан бўлиб қолмайликда, деб чуқур хўрсинади.\nУмар амакиваччаси Сулаймоннинг саройида ўзининг одиллиги, ростгўйлиги ва маломатчининг маломатидан қўрқмаслиги билан маслаҳатчи ва бош вазир мақомида ишлаб юрган кезлари, Дамашқдан чопар Валиднинг узоқ йиллик касалликдан сўнг вафот этгани ва Дамашқ халқи байъат бериш учун тахт вориси Сулаймонни кутиб тургани битилган мактубни келтиради.\nҲижрий тўқсон олтинчи йил Сулаймон халифалик тахтига ўтирар экан, сирдоши Умар ибн Абдулазизни ўзига энг ишончлик маслаҳатчи қилиб олади.\nСулаймоннинг халифалиги акаси Валид, отаси Абдулмалик сингари узоққа чўзилмайди. Бехосдан келган хасталик сабабли ўлим тўшагида ётиб қолган Сулаймон барча аркони давлатни тўплаб ўзидан кейинги тахт ворисининг исми ёзилган мактуб қолдираётганини ва бу мактубни вафот этгандан сўнг очиб ўқишларини васият қилади. Мактубни вазири Ражо ибн Ҳайвага топширади. Сулаймон тириклигидаёқ амирзодалардан мактубда исми ёзилган кишига байъат беришларига аҳдларини олган эди. Мактубда кимнинг исми битилганини билолмаган халифаликга даъвогар амирзодаларнинг ичлари ғумирлар эди. Умар ибн Абдулазиз эса, Ражо ибн Ҳайвани олдига қайта-қайта бориб, Сулаймон кимни тахт вориси қилиб қолдирганини айтишини сўрар эди. Ражодан вақти келганда биласиз деган жавобни эшитган Умар, ишқилиб менинг исмимни ёзиб қўйган бўлмасинда, дер эди.\nСулаймон ибн Абдулмаликнинг халифалиги икки йилу етти ойдан ошмади.\nСуфён Саврий айтади: Сулаймоннинг халифалиги яхшилик билан бошланди, хотимаси ҳам яхшилик билан якунланди. Бошланиши намозларни ўз вақтида ўқишга чиқарган фармони бўлса, хотимаси ўзидан кейин умматга Умар ибн Абдулазиздек тақводор халифани қолдириб кетиши бўлди.\nҲа, Сулаймон ибн Абдулмалик ҳижрий тўқсон тўққизинчи санада вафот этди. Халифалик даврида давлат тизимида бир қанча ислоҳотларни амалга оширди. Ҳажжож ибн Юсуф тарафидан тайин қилинган амирларни ишдан бўшатди. Уларнинг ўрнига Умар ибн Абдулазизнинг тавсияси билан солиҳ кишиларни тайин қилди. Ҳажжож зиндонга ташлаган жуда кўп бегуноҳ инсонларни зиндондан озод қилди. Қўстантинияни фатҳ қилиш учун қўшин юборди. Ўзи Қўстантинияга яқин вилоятлардан бирига жойлашиб, Оллоҳ менга Қўстантиния фатҳини кўрсатади, ё мен шу ерда ўламан, деди. Мусулмонлар қўшини Қўстантинияни узоқ вақт қамал қилишди. Лекин Сулаймонга Қўстантинияни фатҳ қилиш насиб қилмади. Тарихчиларнинг ёзишича, Сулаймон риботда турган ҳолда қирқ тўрт ёшида ўз омонатини топширди.\nДафн маросимидан олдин Ражо ибн Ҳайва барча амирзодаларни тўплади, улардан мактубда номи зикр қилинган кишига байъат беришларига яна бир бор аҳдларини олди. Мактубда Сулаймон, Умар ибн Абдулазизни халифа, ўз укаси Язид ибн Абдулмаликни тахт вориси бўлишини васият қилган эди..\nДамашқдаги Умавийлар жомеъ масжидида бутун халқ кўз ўнгида Умарнинг эътирозларига қарамасдан байъат берилди. Умар минбарга чиқиб йиғилганларга бу иш Умарнинг хоҳиш-иродасидан ташқари бўлаётганини ва Умарни халифаликка рағбати йўқлигини, бу масъулиятли ишни кўтара олмаслигини айтади. Ҳали ҳам кеч эмаслигини айтиб, мусулмонлар ўзлари рози бўладиган бошқа кишини халифа қилиб сайлаб олишларини таклиф қилади. Йиғилганлар ҳаммаси бир овоздан: Эй Умар, биз сизни халифа бўлишингизга розимиз. Оллоҳга таваккул қилиб ўзидан баракани сўраб бизга бош бўлинг, дейишади.\nБундан сўнг иложсиз қолган Умар ўзининг машҳур хутбасини қилди. Оллоҳга ҳамду сано, пайғамбаримизга салоту саломлар айтгандан сўнг, одамларни тақвога чақирди. Дунёни дўст тутмасликка, охират учун ишлаб қолишга тарғиб қилди. Сўнгра: Эй инсонлар! Ким Оллоҳга итоат қилса, унга эргашиш вожиб бўлади. Ким Оллоҳга осий бўлса, унга итоат қилинмайди. Эй инсонлар! Модомики Оллоҳга итоат қиларканман менга ҳам итоат қилинглар, қачонки менда бунинг аксини кўрсангиз, менга итоат қилманг, деб минбардан тушиб кетади. Умар халифаликка сайланган куни унга оқ от келтиришди. Бунинг сабабини сўраганда, ундан олдинги халифалар халифа бўлган куни оқ от миниб шаҳар айланишни одат қилишганини ва бу иш маросимга айланиб қолганини айтишди. Умар уларга умматнинг афзали бўлган Абу Бакр ва Умарлар қилмаган ишни қилмаслигини айтиб, бу маросимни бекор қилади. Бундан сўнг Умарнинг олдига йўғон, барваста киши келиб икки юзта хос соқчи хизматига шай турганини маълум қилади. Умар бундай дабдабага ҳожат йўқлигини, хато қилганда ўзини тўғрилаб турадиган бир насиҳатчи билан кифояла- нишини айтиб, соқчиларнинг ҳаммасини тарқатиб юборади. Бу ердан тўғри сарой девонхонасига келган Умар узоқ йиллардан бери тўпланиб қолган шикоят ва арзларни бирма-бир кўриб чиқади. Кимдир ерини қайсидир амир тортиб олиб қўйганидан шикоят қилса, яна кимдир золимнинг зулмидан додлар эди. Умар бу хатларнинг ҳаммасига жавоб ёзар, мазлумларга ҳақлари қайтарилиши учун фармонлар чиқарар эди. Уч кундан бери мижжа қоқмасдан сарой девонхонасида ишлаётган Умар олдига катта ўғли Абдулмалик келиб, дадасига бундай ҳолатда тинимсиз ишлашда давом этаверса касал бўлиб қолишини айтади. Шундан сўнг, Умар ўғлининг қистови билан дам олиш учун уйига қайтади.\nУмар ибн Абдулазиз халифалик даврида байтулмолга мусулмонларга тарқатиш учун олма келтиришади. Умарнинг кичкина ўғилчаси унинг олдига келиб олмалардан биттасини олиб оғзига олиб бораётганини кўрган Умар дарҳол ўғлининг қўлидан олмани тортиб олади. Болакай йиғлаб онасининг олдига кириб кетади. Бола бўлган воқеани онасига айтганда, онаси хизматкорга пул бериб, олма келтиришни тайинлайди. Умар уйга қайтганда уйидан олма ҳиди келаётганини билиб буни сабабини сўрайди. Аёли ўғилчасини олма егиси келганини ва бозордан олма келтирганини айтади. Шунда Умар, болам ҳали тақсимланмаган олмани оғзига олиб борётганда қўлидан тортиб олиб қўйганимда худди юрагимни суғургандек бўлдим, лекин фарзандимни ичига ҳаром луқма киришини хоҳламадим, дейди.\nУмарнинг хизматкори хабар беришича, бир куни Умар ибн Абдулазизнинг кўнгли олма тусаб қолади. Агар ширин ҳидли олма бўлганда еган бўлардик, дейди. Хизматкори дарров саватда жуда ширин ҳидли олмаларни келтиради. Умар улардан биттасини қўлига олиб ҳидлаб, жуда ширин экан, мазаси ҳам яхши бўлса керак, дейди-да, хизматкорига бу олмаларни берган одамга биздан салом айт, жуда ширин олмаларни чиқарибди, миннатдор- чилигимизни етказиб, олмаларини қайтариб бер, дейди.\nХизматкори: Эй амиралмўминин, бу олмаларни ўз қариндошингиз - амакингизнинг ўғли ҳадя қилдику, еявермайсизми? Бундан ташқари ўзиз яхши биласиз, Расулуллоҳ соллаллоҳу алайҳи ва саллам ҳам садақани қайтариб, ҳадяни қабул қилганлар, дейди. Шунда Умар: Ҳа, Расулуллоҳ соллаллоҳу алайҳи ва саллам ҳадяни қабул қилганлар, зеро, у замонларда Расулуллоҳ соллаллоҳу алайҳи ва салламга ҳадялар борар эди, бизга бўлса пора бўлиб келаяпти, дейди.\nУмар халифаликка ўтиргач, барча амир ва умароларнинг бойликларини тафтиш қилдиради. Уларнинг ёки оталарининг мансабга ўтиришларидан олдинги ва кейинги бойликларида катта фарқ сезилса, ҳаммасини байтулмол ихтиёрига топширтирaди. Ҳатто бир куни Умарнинг аммаси ундан шикоят қилиб ҳузурига киради. Умар байтулмолдан аммасига ойлик қилиб бериладиган тўрт юз динорни тўхтатиб қўйган эди. Аммаси ҳар ойда тўрт юз динордан акаси Абдулмалик, жиянлари Валид ва Сулаймон даврида ҳам олиб турганини айтиб, Умар буни нега тўхтатиб қўйганини сўрайди. Умар олдинги халифалар ўз яқинларига байтулмолдан қайси асосга кўра ойлик берганлигини билмаслигини айтиб:\n- Аммажон, сиз Бадрда қатнашганмисиз?, деб сўрайди.\n- Аммаси йўқ, деб жавоб қилади.\n- Уҳуд жангидачи?\n- Аммаси яна йўқ, дейди.\n- Унда улар нима сабабдан сизга мусулмонлар хазинасини совурганига ҳайронман. Агар сиз пулга муҳтож бўлсангиз мен ўз ёнимдан ёрдам бериб тураман деб, аммасини кузатиб қўяди.\nҲа, Умар ибн Абдулазиз Бани Умайя амирзодаларига байтулмолдан беҳуда бериладиган барча иноъмларни бекор қилди. Оталарининг мансабидан фойдаланиб эгаллаб олган имтиёзларидан маҳрум этди. Одамлардан тортиб олиб, ўзларига ўзлаштириб олган барча мулк ва ер сувларни ўз эгаларига қайтартирди. Ҳақдорлари аниқланмаган ер ва жойларни байтулмолга топширтирди.\nОқиб келиб турган даромадларидан айрилган айрим аламзада амирзодалар, Умар ибн Абдулазизнинг бу ишларидан норози бўлиб, байтулмолдан олиб турган иноъмлари тўхтатилмаслигини талаб қилинган мактубни ўғли Абдулмаликдан киргизишади. Мактубни ўқиган Умар мактуб остига қуръони каримнинг: "Агар гуноҳ қилсам Раббимнинг улуғ кун-қиёматдаги азобидан қўрқаман", деган оятини ёзиб ўғлидан чиқариб юборади. Умар мамлакатда зулмга барҳам берди. Адолатни ўрнатди, бева-бечоралар, касал, ожиз, заифлар ҳолидан хабар олди. Ҳатто Умарнинг назаридан зиндондаги маҳбуслар ҳам четда қолмади.\nВилоятларнинг бошқарувига Оллоҳдан қўрқадиган, тақводор, сиёсатни пухта биладиган, одамларни бошқаришда тажрибага эга булган солиҳ кишиларни тайин қилди. Умар тайин қилган амирлар вилоятларда муаммоларни ҳал қилишда тўлиқ эркинликга эга эдилар. Бирон муҳим масала бўлмаса майда-чуйда ишларни Умарга кўтармас эдилар. Янги ҳокимларни тайин қилар экан, Умар уларнинг билимини, ахлоқини олдиндан яхшилаб ўрганар эди. Уларни турли услублар билан текшириб, синаб кўргандан сўнг, уларда масъулиятни ҳис қилиш ва омонатдорликни билсагина бу вазифани уларга топширар эди.\nУмар ибн Абдулазиз халифалик даврида вилоятларга ҳокимликка тайин қилинганлар орасида олимлар, фақиҳлар, моҳир сиёсатчилар, енгилмас саркардалар ва фотиҳлар бор эди. Мадинаи-Мунавваранинг амири ва қозиси машҳур олим Абу Бакр ибн Муҳаммад ибн Ҳазм эди. Басранинг амири Жарроҳ ибн Абдуллоҳ Алҳакимий жуда кўп диёрларни фатҳ қилган фотиҳ, обид ва уддабурон қўмондонлардан бўлган. Андалус амири Самҳ ибн Малик нодир истеъдодлик қўмондон, идора ва бошқарув ишларида тенги йўқ сиёсатчи бўлган. Андалусга яқин шаҳар ва қишлоқларни фатҳ қилиб кўп жойларни Андалус заминига қўшган ва Андалусда шаҳид бўлган.\nБошқа вилоятларга тайин қилинганлар ҳам шулар даражасидаги амирлар эди.\nУмар ибн Абдулазиз ўзи учун ўрта-миёна ҳаёт кечиришни ихтиёр қилган бўлсада, амирлар ёки мансабдор шахсларни бундай ҳаёт кечиришга мажбур қилмас эди. Балки халқ хизматига астойдил бўлсин деб уларга байтулмолдан юқори маошлар тайин қилди. Тирикчилик деб, тижорат ёки бошқа нарсалар билан машғул бўлиб қолмасликлари учун уларга турли хил туҳфаларни ҳам юбориб турарди. Умар ибн Абдулазиз халифа булган кунидан бошлаб камтарона ҳаёт кечира бошлади. Ейиш-ичиш ва кийинишда ҳам Оллоҳ олдида ҳисоб-китоб борлигини тез-тез эслаб, исроф ва ҳаддан ошувчилардан бўлиб қолишдан қўрқар эди. Йигитлик чоғида етти юз динорлик кўйлак кийиб юрадиган Умар, халифа бўлганда етти дирҳамлик кўйлак кийиб юрди. Ўз яқинларига бундан ҳам арзонроғи бўлса келтиринглар, кияман, дерди. Ўткинчи дунёнинг неъматлари ҳам ўткинчи эканлигини ҳис қилган Умар, боқий дунёнинг тугаб битмас неъматларига кўз тикар эди. Дунё матолари, сарой ялтир-юлтирлари унинг қаршисида ҳар қанча жилваланмасин Оллоҳга бўлган муҳаббатидан тўсиб қўя олмади. Балки, мансабни Оллоҳ тарафидан берилган омонат деб билди, бор кучини мусулмонлар хотиржамлиги ва фаровонлиги йўлида сарфлади. Умар халифалиги даврида мамлакат ичкарисида тинчлик ва барқарорлик ҳукм сурди. Умарнинг адолати ва тўғри юргизган сиёсати сабаблик одамлар тинч омон ва фаровон ҳаёт кечирдилар.\nОллоҳнинг раҳмати ва баракаси ҳар томондан ёғилди.\nҒарбу-шарқ тарихчиларининг эътирофича, Умар замонасида закот берувчилар закот оладиган одам тополмаганидан, тўпланган закот пуллари Африкадаги қора қулларни озод қилишга жўнатилган.\nУмар бир куни хизматкоридан одамлар қандай яшаяпти, деб сўрайди? Сиз билан мендан бошқа ҳамма роҳатда яшаяпти, деб жавоб беради хизматкор.\nТобеинлар ҳаётидан лавҳалар (02) Омир ибн Абдуллоҳ ат-Тамимий\nТобеинлар ҳаётидан лавҳалар (01) Ато ибн Аби Рабоҳ


Абдумуталлибнинг Яманга боргани аниқланди\nАҚШ учқичини портлатишга уринганликда расман айбланган Нигерия фуқароси, айтилишича, Яманда радикал диний уламо билан учрашган.\nЯман Бош вазирининг хавфсизлик масалалари бўйича ёрдамчиси Рашад ал-Алеемийнинг билдиришича, олиб борилган тергов ишлари натижасида Умар Форуқ Абдулмуталлибнинг Шабва вилоятида яманлик радикал диний уламо Анвар ал-Авлақий билан учрашгани аниқланган. Шунингдек, расмийларга кўра, Умар Форуқ Абдулмуталлиб Лондонда Ал-Қоида сафига қўшилган.\nАҚШ расмийларининг билдиришича, яманлик диний уламо ноябр ойида Техасдаги ҳарбий базада 13 кишини отиб ўлдирган ҳарбий врач билан ҳам алоқада бўлган. Ҳозирча тасдиқланмаган хабарларга кўра, Анвар ал-Авлақий Яман хавфсизлик кучларининг 25 декабр арафасида ўтказган махсус амалиётлари чоғида нобуд бўлган.\nБугун Оқ уй расмийларининг 25 декабр кунги воқеага оид дастлабки ҳисоботни эълон қилиши ва президент Барак Обаманинг баёнот билан чиқиши кутилмоқда.


UWW Ижроия қўмитаси жаҳон чемпионатининг ўтказилишига изн берди – Ўзбекистон миллий олимпия қўмитаси\nБирлашган кураш дунёси (UWW) Ижроия қўмитаси кеча жорий йилнинг 12-20 декабрь кунларига мўлжалланган спорт курашлари бўйича жаҳон чемпионатининг ўтказилишига розилик берди. Режага мувофиқ, мусобақа Сербия пойтахти Белград шаҳрида ўтади.\nТашкилот Ижроқўмига мусобақани ўтказиш бўйича 70 дан ортиқ мамлакатдан таклиф ва аризалар келиб тушган. Бироқ шуни таъкидлаш керакки, бюронинг яна бир йиғилиши 6 ноябрь куни бўлиб ўтади ва унда жаҳонда коронавирус тарқалишининг ҳолатига кўра қарор ўзгариши ҳам мумкин.\n“Биз эҳтиёткорлик ва оптимистик қараш билан декабрдан бошлаб курашнинг қайтишига умид қилмоқдамиз. Спортчи ва мураббийларимизнинг хавфсизлиги бизнинг асосий мақсадимиз ва мусобақа осойишта ўтиши учун барча ҳаракатни қиламиз”, – деди ташкилот раҳбари Ненад Лалович.


Байденга Россияга қарши санкциялар самарасиз бўлганини тан олиш тавсия қилишди\nҒарб давлатлари орасида оммалашган Россияга қарши санкциялар сиёсати самарасиз бўлиб чиқди - Рено Жирард.\nАҚШ нега F-35 қирувчиси серияли ишлаб чиқарилишини яна кечиктирди\nАҚШ Мудофаа вазирлиги F-35 Lightning II серияли ишлаб чиқарилиши бошланишини яна бир бор бекор қилди. Қирувчи ҳали тўрт йил олдин енгиб ўтилиши керак бўлган жанговар синовларга тайёр эмас.\nРоссия чегарасида 2020 йилда разведкага оид фаоллик кучайди - Мудофаа вазирлиги\nРоссия ҳаво-космик кучлари радиотехника қўшинлари бўлинмасининг олти мингдан ортиқ ҳарбий хизматчилари кундалик жанговар навбатчиликда туради.\nРус тилини билмайдиган мигрантларга сохта сертификат берадиганлар катта жарима тўлайди\nЭнг катта жарима - материални билмайдиган мигрантга рус тили, Россия тарихи ва қонунчилиги асосларини муваффақиятли топширганлиги тўғрисида сертификат топширадиганларга белгиланган.\nЯнги йил, вакцина ва ЕОИИ: Мирзиёев ва Путин мулоқоти ҳақида\nЎзбекистон президенти Шавкат Мирзиёевнинг Россия президенти Владимир Путин билан телефон орқали мулоқоти бўлиб ўтди.\nРоссия таълим ва илм-фан вазири Россия ОТМларининг хорижлик талабалари дипломни масофадан туриб ҳимоя қилиш имкониятига эга бўлишини маълум қилди.\nИкки минг нафар ўзбек мигрантлари Россияга ишга жўнаб кетади\nРоссиянинг "ПЭК" ва "Техагро" компанияларининг 14 нафар мутахассислари ўзбек делегацияси билан биргаликда Ўзбекистонга учдилар. Ташрифдан мақсад 2000 нафар Ўзбекистон фуқароларини Россияга ишга жалб этиш.\nРоссия ИИВ 50 мингдан зиёд ўзбекистонлик мигрантларни "нолегал"лар сафидан чиқарди\nШунингдек, Россия ички ишлар раҳбарининг биринчи ўринбосари Горовойнинг таъкидлашича, РФ ИИВ Қурилиш вазирлиги билан ҳамкорликда Россия ҳудудига қурилиш объектларига ишлаш учун келадиган меҳнат мигрантларига киришни соддалаштириш бўйича регламентни ишлаб чиққан.\nРоссия президенти бошқа мамлакатдаги ҳамкасблари билан Россияда мигрантлар етишмаслиги масаласини муҳокама қилишга рози бўлди.\n“Россия темир йўллари” ўзбек мева ва сабзавотларини ташишга 50 фоиз чегирма жорий этди\n2021 йилнинг 1 январидан 31 декабрига қадар Ўзбекистондан Россияга мева ва сабзавотларни “Ўзбекистон темир йўллари”га тегишли рефрижаторли ҳаракатланувчи таркибларда импорт ташувларига 50 фоиз чегирма амал қилади.\nЎзбекистон ва Россия меҳнат мигрантларини эмлаш учун коронавирусга қарши “Спутник V” вакцинасининг 1 миллион дозасини етказиб бериш тўғрисида битим имзолади.\nРоссия махсус рейс билан Ўзбекистонга 56 нафар жиноий иш фигурантларини жўнатди\nРоссия махсус рейс билан Ўзбекистонга жиноий жавобгарликка тортиш ва ҳукмни ижро этиш учун 56 нафар фуқароларни жўнатди.\nРоссия етакчиси янги сайланган Америка президенти Жо Байденга муваффақият тилади ва у билан ҳамкорлик ва мулоқотга ҳозирлигини билдирди.\nЎзбекистон ва Россия ёқилғи-энергетика соҳасидаги истиқболли лойиҳаларни кўриб чиқди\nМосквада Ўзбекистон ва Россия энергеткиа вазирлари энергетика вазирлари ёқилғи-энергетика соҳасидаги истиқболли лойиҳаларни кўриб чиқди.\nРоссия ва Арманистон мудофаа вазирлари Қорабоғдаги вазиятни муҳокама қилди\nАрманистон Мудофаа вазирлиги таъкидига кўра, 12 декабрь куни Озарбайжон бўлинмалари Қорабоғнинг Гадрут туманидаги Хин Тахер ва Хцаберд қишлоқларига ҳужум қилган.\n“Спутник V” вакцинасининг якуний нархи белгиланди\nКоронавирусга қарши “Спутник V” вакцинасининг ишлаб чиқарувчидан сотувга чиқариладиган якуний нархи тасдиқланди.\nРоссиялик эксперт мигрантлар ўта етишмаётган соҳаларни айтди\nРоссияда қурилиш, чакана савдо, озиқ-овқат саноати ва бошқа соҳаларда мигрантлар етишмаслиги кучли сезилмоқда.


АҚШ президенти лавозимига номзодлар хакерлар кузатувида эканликларидан огоҳлантирилдилар\n06:58 / 19.05.2016\nАҚШ миллий разведкаси директори Жеймс Клеппер АҚШ президенти лавозимига номзодлар ортидан хакерлар кузатаётганини маълум қилди. Клеппер бу ҳақда киберхавфсизлик масалаларига бағишланган тадбирда айтиб ўтди, деб хабар бермоқда CNN.\nКлеппернинг айтишича, хавф ҳам аноним гуруҳлар, ҳам турли давлатлар ҳукуматларига ишловчи хакерлар томонидан солинмоқда. Унинг таъкидлашича, бунда россиялик ва хитойлик хакерлар ҳақиқатда зиён етказиши мумкин, чунки улар "энг тажрибали" ҳисобланади.\nКлеппернинг қўшимча қилишича, ФҚБ ва АҚШ ички хавфсизлик вазирлиги мутахассислари сайловолди штаблари ходимларига хакерлик ҳужумларини қайтариш усуллари ҳақида кўрсатмалар беришмоқда. Баҳоланишича, кибертаҳдид сайловлар яқинлашгани сари ортиб боради.\n18 март куни Anonymous хакерлари интернетга АҚШ президенти лавозимига номзод Дональд Трамп ҳақидаги шахсий маълумотларни жойлаштирган эдилар. Хусусан, миллиардернинг телефон рақами ва суғурта гувоҳномаси рақами ошкор қилинган.


Порошенко ўт очишни тўхтатиш тартиби муддатидан олдин бекор қилиниши мумкинлигидан огоҳлантирди\nУкраина президенти Петро Порошенко ўт очишни тўхтатиш тартибини муддатидан аввал бекор қилиши мумкинлигидан огоҳлантирди. Порошенконинг бу баёноти 24 июнь куни россияпараст айирмачилар Украина армиясига қарашли вертолётни уриб туширганидан сўнг янгради.\nКеча Россия тарафдори бўлган айирмачилар Украина шарқидаги Славянск шаҳри яқинида аксилтеррорчилик амалиётига жалб қилинган Mi-8 русумидаги вертолётни уриб туширгани оқибатида вертолёт бортидаги тўққиз киши ҳалок бўлганди.\nБу воқеа Донецк ва Луганск вилоятларидаги айирмачилар лидерлари ўт очиш 27 июнга қадар вақтинча тўхтатилганини эълон қилганидан бир кун ўтиб содир бўлган.\nУкраина президенти Петро Порошенко 20 июнь куни ўт очишни бир ҳафтага тўхтатиб туриш ташаббусини кўтариб чиққанди. Унинг бу ташаббуси ғарб лидерлари томонидан ҳам, Россия президенти томонидан ҳам олқишланганди.


РОССИЯДА ИСЛОМ МОЛИЯСИ РИВОЖИ (2-қисм) / Ислом молияси\nHome Маълумот ва таҳлилТаҳлил\tРОССИЯДА ИСЛОМ МОЛИЯСИ РИВОЖИ (2-қисм)\nby Muhiddin 07.04.2021\n07.04.2021 308 views\nРоссия Федерациясидаги ислом молия муассасаларининг иккинчи йирик гуруҳи – бу ислом молия маҳсулотларини “ислом дарчалари” орқали ёки уларни ташкил этмасдан, аҳоли ва бизнес вакилларига тўғридан тўғри тақдим этувчи банклар ҳисобланади.\n2. Ислом банклари ва дарчалари\nНобанк микромолия ташкилотлари бозордаги ўрнини барқарор равишда мустаҳкамлаб бораётган бир пайтда, бошланғич сармоя (initial funds) етарлича бўлишига қарамасдан, банк тармоғи яхши ривожланиб кетмаяпти. Ислом молия бозорига ўз маҳсулотлари билан кирган Россиянинг 8та банки орасида фақат иккитаси 2019 йил якунида ислом молия хизматларини кўрсатмоқда эди. Чунки Россия Марказий банки бир неча банклардан берилган лицензияларини қайтариб олди ва мавжуд банкларнинг 3 тасида қайта ташкил этиш тартибини жорий этди, улар орасида Татфондбанк (Татаристон) қошида очилган Татагропромбанк ислом дарчаси ҳам бор эди. Банкнинг Ислом молияси бўйича лойиҳаси – “Шерикчиликка асосланган банк маркази” Татаристон Республикасининг ислом банкчилиги соҳасидаги биринчи синов (пилот) лойиҳаси сифатида қаралган эди ва унинг тўхтатилиши минтақавий ва халқаро экспертлар ҳамжамияти томонидан салбий кутиб олинди. Қолган икки банк – Sovcombank ва Express банк, ўз ихтиёрларига биноан ислом молияси бўйича синов маҳсулотларини тўхтатдилар.\nҚисқа муддат фаолият юритганига қарамасдан, Ellipse Банкнинг Уфа шаҳридаги (Бошқирдистон) ислом дарчаси ҳисобланган Vostok Capital ислом молиясининг бир қанча маҳсулот ва хизматларини тақдим этишга улгурди. Улар жумласига жорий ҳисоб (current accounts, қарз ҳасан) ва ижарага асосланган молиялаштириш киради. Унинг мижозлари сони 250 нафардан, шу жумладан, маблағ олувчилар сони 50 тадан ошди.\nТатфондбанкнинг активлари қиймати 2017 йилда 214 млрд. рублга (тах. 3.4 млрд. АҚШ доллари) тенг эди. 2016 йилда ислом молия бозорига ҳам кириб келган Сбербанкнинг жами активлари ҳажми эса 2019 йил охирида 29.1 трлн. рубл (тах. 456 млрд. АҚШ доллари)ни ташкил этди. Банк веб-саҳифасида ёзилишича, Россияда Банкнинг 95.4 миллион фаол мижозлари мавжуд бўлиб, улардан 2.5 миллионтаси тадбиркорлик субъектлари ҳисобланади. Банкнинг мамлакатдаги филиаллари сони 2019 йилда 14 200 дан ортди. Сбербанкнинг ислом молия бозорига кириб келиши ҳисобига 2018 йилда ислом молия активларининг ҳажми икки баробарга ошди. Банкнинг мазкур соҳадаги биринчи битими Татаристонда жойлашган лизинг компанияси билан бўлди, ушбу шартномага кўра, Сбербанк лизинг компаниясига 45 млн. рубл (тах. 700 минг АҚШ долларидан ортиқ) миқдоридаги маблағни Музораба асосида ажратди.\nРоссиянинг энг йирик банки ҳисобланадиган Сбербанкнинг ислом молияси тармоғидаги активлари ҳажми 2019 йилда 16 млрд. рубл (тах. 250 млн. АҚШ доллари) дан ошди. Ушбу сумма 2019 йил апрел ойида Туркманистонга берилган 219.5 млн. АҚШ доллари қийматидаги аккредитивни ҳам ўз ичига олади. Банк, асосан, экспортни (айниқса, ғалла экспортини) молиялаштиришга эътибор қаратган бўлиб, бу йўналиш банкдаги ислом молия амалиётларининг қарийб 98 фоизини ташкил қилади. Сбербанк фойдаланадиган ислом молия битимларининг хусусиятлари ва ҳуқуқий ёки шаръий жиҳатдан тузилиши тўғрисида очиқ маълумотлар мавжуд эмас. Сбербанк ўзини кўпроқ банк сифатида эмас, балки жадал ривожланиб бораётган молиявий экотизим сифатида намоён этиб бормоқда. Банкнинг маҳсулот ва хизматлари ҳам компаниялар, ҳам чакана банк мижозлари ўртасида машҳурдир. Банк махсус тадбирлар ва оммавий ахборот воситалари орқали ўзининг ислом молияси амалиётлари тўғрисида чекланган маълумотларни тақдим этади. Сбербанкнинг ислом молияси бўйича режаси лойиҳа бошлангандан бери ўзгарди. 2017 йилда Сбербанк махсус ислом молия субъектини ташкил этишни ва тартибга солувчи тизимда ўзгаришларни амалга оширишни режалаштирган эди. Бироқ икки йил ичида, банкнинг ислом молия портфели йил сайин ўсиб борганига қарамай, режалар амалга ошмади.\nБанк ўзининг Ислом молия бозорида мавжудлигини қуйидаги йўналишларда намойиш этади:\n1) Лойиҳаларни молиялаштириш асосида корхоналар учун шариат талабларига мувофиқ маблағлар ажратиш (музораба битими асосида);\n2) Дон ва бошқа маҳсулотларни Яқин Шарқ мамлакатларига экспорт қилишни молиялаштириш;\n3) Халқаро молия муассасалари билан ҳамкорликда Вакала-муробаҳа битимлари тузиш;\n4) Ижтимоий масъулиятга эга бизнес (socially responsible business) ва финтеклар (инновацион молия)ни молиялаштириш.\nСбербанкнинг Ислом тараққиёт банки билан ҳамкорликда амалга оширган йирик битими Туркманистон ТАПИ (Туркманистон-Афғонистон-Покистон-Эрон) газ қувурини ўтказиш лойиҳаси доирасида амалга оширилди. Унга кўра, Челябинск қувур заводи лойиҳанинг 214 км қисми учун қувурлар етказиб беришни зиммасига олди. Лойиҳа давомида Туркманистон Ташқи иқтисодий фаолият давлат банки аккредитив чиқарувчи банк, Сбербанк уни тасдиқловчи банк, ИТБ эса зиммасига чиқарилган аккредитивни қоплаш бўйича орқага қайтмайдиган мажбурият (the irrevocable commitment for reimbursement) олувчи томон сифатида иштирок этди.\n2019 йилда Сбербанк Россиянинг турли минтақаларида хайрия ташкилотлари учун маблағ йиғишга қаратилган Россиянинг ИТ-стартап лойиҳаси – Payzakatнинг акцияларини сотиб олди.\nСбербанкнинг қайд этишича, Россия бизнес субъектлари ҳар йили ўртача 8.5-9 млрд. рубл (тах. 140 млрд. АҚШ доллардан ортиқ) миқдордаги ислом молияси маҳсулот ва хизматларига эҳтиёж туғилмоқда.\n2020 йилда Сбербанк ислом молияси соҳасида аҳамиятга эга қуйидаги ишларни амалга оширди:\nБиринчи марта Миср республикасига Россия буғдойини экспорт қилиш бўйича 13 млн. АҚШ доллари миқдорида савдо битимини Халқаро савдони молиялаштириш Ислом корпорация билан ҳамкорликда молиялаштирди;\nСбербанк Россия ва БААда “Sberinvest Middle East Limited” деб номланган шуъба корхонасини рўйхатдан ўтказиш учун тегишли рухсат олди. Ушбу муассаса инвестиция маҳсулотларини шариат тамойилларига мослаштирадиган, ислом молия маҳсулотлари тақдим этадиган, Яқин Шарқ сармоядорлари билан тўғридан-тўғри шериклик алоқаларини ўрнатадиган ва Россия озиқ-овқат маҳсулотларини экспорт қилишни ривожлантирадиган ислом дарчасига айлантирилиши мақсад қилиб қўйилган.\nPayzakat хайрия платформаси Global Islamic Finance Awards мукофотига сазовор бўлди ва платформадан фойдаланувчилар сони 4000 дан ошди.\nҚуйида Россияда фаолият юритган ва ҳозирги кунда ҳам фаолият олиб бораётган ислом банклари ва дарчалари рўйҳати келтириб ўтилган:\nТугатилиш/ўзгариш сабаби (агар мавжуд бўлса)\nФойдаланиладиган маҳсулотлар тури\nBank Express 2008 2011 Банкнинг ички қарори асосида Доғистон Тўлов картаси\nМуробаҳа (Ҳаят) картаси\nAF Bank 2010 2012 Лицензияни банкдан олиб қўйиш Бошқирдистон Тўлов картаси\nVostok capital (Ellipse Банки ислом дарчаси) 2011 2014 Бош банкдан лицензияни олиб қўйиш Нижний Новгород\nСаратов Жорий ҳисоб рақами\nМосква Саноат банки 2015 2019 Россия Марказий банки томонидан банкни қайта ташкил этиш Россиянинг барча ҳудудлари Ҳаж зиёратчилари учун тўлов картаси\nШерикчилик банк маркази (Татагропромбанк) 2016 2017 Бош банкдан лицензияни қайтариб олиш натижасида ликвидлик муаммоси Татаристон Музораба инвестмент\nСбербанк 2016 – – Россия ва Халқаро бозор Муробаҳа\nСовкомбанк 2017 2019 Банкнинг ички қарори асосида Татаристон\nва бошқа ҳудудлар “Қарз ҳасан” тамойилига асосланган тўлов картаси\nAK BARS Bank 2019 – – Татаристон Кўчмас мулкни молиялаштириш\nРоссиялик тадқиқотчи олима Мадина Калимуллина мақоласи асосида тайёрланди\nИслом молиясиМадина КалимуллинаРоссия\nЎзбекистон ва Ислом тараққиёт банки ҳамкорлигида 100 млн долларлик жамғарма ташкил этилиши кутилмоқда


ЎХҲ – “Ола бўжи” « O'zbekiston ERK Demokratik Partiyasi\nЎХҲ – “Ола бўжи”\n01 March 2013 - 17:28\nБир вақтлар болаларни ухлатиш учун, ёки тинчлантириб қўйиш учун катталар “ана, ола бўжи келди” деб қўрқитишарди. Бола бечора онасининг пинжига кириб кетиб “келаётган” ола-бўжидан паноҳ топгандай бўлиб қоларди. Ола-бўжи йўқ нарса эканлигини эса каттароқ бўлганида тушуниб етади бу бола пақир.\nБизнинг изоҳ: “Бола – пақир” Қашқадарё шевасида ишлатилинади. Бу “анқов”, “гўл” каби салбий маъноларни ҳам бериши мумкин, лекин “пақир” дегани эса, аслида “фақир” атамасининг бузилган шакли. Яъни камбағал. Бола – пақирни бола бечора деб тушунилса ҳам бўлади.\nДемак, Замондош деган машҳур бир ёлғончи сайт борлигини азиз ўқувчига яна бир бор эслатиб ўтиришимизга ҳожат бўлмаса керак. Шунинг учун ҳам уни эслатмай қўямиз. Чумчуқ “чурр” этса юраги “ширр” этадиган замондошчилар ўзлари ўйлаб топган қандайдир бир фантастикаларидан ўзлари қўрқиб яшашларини эса янгигина кашф қилдик. Бу бечора бола-пақирларнинг ичида шунча қўрқув бор эканки, уларни “ола бўжи келди”, “ана ажина келди” деб қўрқитиб ўтиришга ҳам ҳожат йўқ.\nРизо Обидга ишонадиган бўлсак (аслида у бирор марта рост сўзламаган), сайт муаллифларидан бири, бошқа бир бола – пақир Шавкат Муҳаммаднинг ҳаётига, унинг оила аъзолари, яқин қариндошлари ҳаётига ҳам ЎХҲ (Ўзбекистон Халқ Ҳаракати) деган диний “экстрeмистик, террористик ташкилот”дан таҳдид бўлибди. Во ажаб-о!\nЎХҲ дегани – нима дегани ўзи? Уни нога суркаб ейиладими, ёки музқаймоқ биланми деб юргувчилар учун эслатма! Билмасангиз билиб қўйинг! Бу ЎХҲ дегани бошининг у томонидаям, бу томонидаям иккитадан кўзи бор улкан махлуқ эмиш. Унинг дастидан бировга кун йўқ эмиш. Ҳа бечорагина Ризо Обид, шўрликкина Шавкат Муҳаммад, бу ЎХҲга Худонинг ўзи бас келмаса бандаси бас кела олмайди. Бекорга улар қўрқиб қолишмаган кўринишади.\nЭнди жиддийроқ қарайликчи. “Замондош мультимедиа блоги асосчиси каминага турли йўсинда туҳмат тошлари-ю бўҳтонлар ёғдириб, “сайт-пайтинг билан йўқ қилиб юборамиз”, деган таҳдидлар тинмай бўлиб туради. Ҳаттоки очиқчасига ўлим тиловчилар ҳам йўқ эмас. Куракда турмайдиган ҳақоратларнику айтмаса ҳам бўлади”, – деб ёзади бош бола-пақир Ризо Обид.\nҚизиқ, қачон кимни танқид қилди экан у? Ўзи қўлида бирор қуроли ҳам бўлмаган, биров тан олиб, биров тан олмаган бир сиёсий гуруҳдан қўрқиб ўтирибди, туҳмат қиладию, тағин Ислом Каримов режимини аёвсиз танқид қилаяпдимикан? Албатта биз Ризо Обидни айбламоқчи эмасмиз. У аслида пок, ҳалол инсон-да.., шу бироз ароқ ичадиган одати бор. Шунга миясига, тасаввурига ҳар бало келади, қандайдир фантастикаларни ўйлаб топадимией, ёки ўз тасаввури маҳсули бўлган Ола бўжию, ажиналардан қўрқиб юрадими-ей…. Хуллас шунақа-да. Буни медикларимиз “Белая горячка” деб ҳам аташади. Бу аслида ароқнинг касофати! Кимдир биров Ризо Обидни ажина чалган деганди. Лекин ажина қандай қилиб уни чалсин экан, қачонки ажина Ризо Обиднинг ичида бўлса. Ким билсин, ўзи ҳам ажина бўлиб кетгандир.\nЛекин ЎХҲ чилар орасида баъзи диндорлар ҳам бор. Қуръон ўқийдиганлар, касални ўқиб қўядиганлар… Агар Ризо Обид ЎХҲ га бир келиб кетса ўша ўзлари қўрқиб ўтирган Номоз Нормўминнинг ўзи ўқиб қўяди уларни. Ишонч билан айтиш мумкинки, Ризоям, бошқалариям тузалиб “сен кўр, мен кўр” бўлиб кетишади. Кейин Намоз Нормўминнинг асли врач эканлигини ҳам ҳисобга олиш керак. У нафақат бунақа касалларни ўқиб доволайди, балки тиббиёт усуллари билан ҳам доволаб қўйиши мумкин. Икки ҳисса кучлироқ шифо бўлади замондошчиларга.\n“Уларнинг қонга ташналик хуружли таҳдидлари Шавкат Муҳаммаднинг таниш дўстлари ва ҳаттоки уларнинг унга яқин жойдаги болаларини тилка-пора қилиб ўлдириш билан ифодаланган сўзларда янграйди”, – деб ёзади Ризо Обид.\nВо дариғ, бунчалар қаҳрлик бўлмаса бу ЎХҲ чилар. Улардан паноҳ истаб бу бола-пақирлар қайга боради энди? Бу ЎХҲ дегани Бен Ладендан ҳам ўтиб кетибди-ку. Бен Ладен ҳам бировга таҳдид қилганида бўлажак қурбонининг қўни қўшниси-ю, ошно-оғайнилари, болалари ва бошқа биродарларини йўқотиб юбориш билан таҳдид қилмаган.\nЭҳтимол уларни Намоз Нормўминнинг узун соқли шунчалар чўчитиб қўйгандир? Бўлиши мумкин! Унда Номоз Нормўминдан илтимос қилсакчи: “соқолингизни қиртишлаб ташланг, замондошчиларнинг лабига учуқ тошиб кетаяпди” – деб. Кўнармикан? Кўнмаса керак.\n“Бир сайт ва ундаги фикру мулоҳазаларга дош беролмай ўлим билан таҳдид қилиш учун инсон деган зот энг камида руҳий касал бўлиши керакдир”, – деб ёзибди Ризо Обид. Тўғри, шундайдир, лекин асл ҳолдатда Ризо Обиднинг ўзи руҳий касал ва унинг кўзига алламбалолар кўринаяпди. Соқол ўстирган одамларни кўрганида кўзига ажина кўринса, намоз ўқиганларни кўрганида қон, террор кўринса… Ҳар неки, Ризо Обид ўзбек бўлмаса ҳам ўзимизнинг Ўзбекистондан ва уни доволатиб олишимиз зарур. Фақат ароқ ичишни ташлаши керак олдин. Акс ҳолда тузалмайди!\nМана бу жумлаларга эътибор қаратинг, азиз ўқувчи: “Юқорида ЎХҲ тўдасининг айрим қилмиш-қидирмишлари ҳақида айтиб ўтдик холос. Лекин уларнинг инсонлар ҳаётига тажовуз ва таҳдидлари бу жиддий масала”.\nАна холос, пишди гилос! Бу нима, туш кўраяпдими бизнинг Ризо, ёки алаҳсираяпдимикан? Бунақа гапларни ёзишдан олдин, айниқса уни сайтга беришдан олдин унинг тасдиғини ҳам кўрсатиб ўтиш кераклигини билмайди чоғи. Йўқ! Бу одамнинг эсхонаси чиқиб кетган, айниқса ЎХҲ пайдо бўлганидан кейин. Эсхонасини жойига солиб қўйишга ЎХҲ нинг ўзи киришмаса, бошқа биров бу ишни қилмайдиганга ўхшайди.\nКим билсин, балки бу замондошчилар қўйниларидан болакайларни тинчлантириб, ухлатиб қўйиш учун “ола бўжиларни” эмас, ЎХҲ ни айтишаётгандир. “Ҳей Фалончи, жим бўл! Ана, ЎХҲ келаяпти, бериб юбораман ҳозир!” – деб. Масала эса жиддий, азизлар. Ризони тузатиб олиш керак.\nРизо Обид ва Шавкат Муҳаммадга маслаҳат: Ўзингизни бўш тутинг-да кўзларингизни юминг. Сира сира қўрқманг. Ичингизда, ёки бирозгина овозингизни чиқариб бўлса ҳам такрорланг: ҳеч қандай ЎХҲ йўқ, мен қўрқмайман. ЎХҲ бўлганида ҳам бунақа хавф соладиган эмас улар. Қайтиб ароқ ичмайман, “белая горячка”дан даволаниш учун врачга бораман. Ишонинг, бу сўзларни тил билан айтаяпсизми, уни дилингизда ҳам тасдиқлаб, шундайлдигига тўлиқ ишонишингиз шарт. Акс ҳолда ҳали бери бу касалдан қутила олмайсиз. Замондошчилар, сизлар ўзбек халқига бу аҳволингизда эмас, тан-жонингиз ва ақлингиз саломат ҳолингизда кераксиз.


Миллиардер Баффет пандемия бошланганидан бери илк йирик харидини амалга оширди\nЖаҳон 19:09 / 07.07.2020 7888\nШундай қилиб, миллиардер Уоррен Баффет томонидан бошқариладиган Berkshire Hathaway инвестиция холдинги Американинг Dominion Energy компанияси активларини харид қилди. Битим қиймати 9,7 млрд долларни ташкил этди, бунинг таркибида 5,7 млрд долларлик компания қарзи ҳам мавжуд.\nБу холдингнинг 2016 йилдан буён амалга оширган энг йирик битимидир, деб қайд этмоқда CNBC.\nBloomberg агентлигининг ёзишича, Berkshire Hathaway битим тузиш учун жуда қулай фурсатни танлай олган: АҚШда табиий газ фючерслари июн ойида 25 йилдаги энг қуйи даражага тушди ва инқирозга бўлган давр қийматигача тиклангани йўқ.\n«Баффет, ниҳоят инқироз даврининг янги битими учун имконият топди», — дея изоҳлаган битимни агентлик.\nBerkshire Hathaway холдингини 434 млрд долларлик конгломератга айлантирган Баффет ўта тебранувчи бозорларда ғаройиб ва мураккаб битимлар қила олувчи инвестор сифатида донг таратган. Бироқ, бу йил пандемия боис фонд бозорлари қулаганида миллиардер йирик харидларни амалга оширмади, ҳатто йирик Америка авиакомпанияларидаги улушини, хато бўлганини тан олган ҳолда сотиб юборди. Шу билан бирга, Berkshire Hathaway ихтиёрида рекорд миқдорда – 137 млрд доллар захира маблағи сақланиб қолди.\nAпелляция шикоятларини қабул қилиш 27 сентябрдан бошланади\n12 ёшли Жавоҳирнинг орзулари ушалмоқда


Алексей Навальний 3,5 йилга қамалди – Газета.uz\nФото: Дождь / YouTube\nАлексей Навальний 3,5 йилга қамалди\nСуд Россия мухолифати етакчиси Алексей Навальнийга тайинланган шартли ҳукмни қамоқ жазосига ўзгартирди — у 3,5 йилгача озодликдан маҳрум қилинди. Навальний умумий режимдаги колонияга жойлаштирилади.\nLotinchada 3 феврал 2021, 08:55 Жаҳон\nМоскванинг Симоновский суди Жазони ижро этиш федерал хизматининг илтимосномасини қаноатлантирди ва Коррупцияга қарши кураш фонди асосчиси, россиялик мухолифатчи Алексей Навалнийга тайинланган шартли жазони ҳақиқийси билан алмаштирди, деб хабар бермоқда Meduza.\nҚарор «Ив Роше» иши доирасида қабул қилинди ва унга кўра сиёсатчи 3,5 йилга озодликдан маҳрум этилди. Аммо уй қамоғида ўтказилган 10 ойлик муддатни ҳисобга олган ҳолда у умумий режимдаги колонияда 2 йилу 8 ойни ўтказади.\n«Ив Роше» иши. 2014 йилда Алексей Навальний ва унинг укаси Олег фирибгарлик ва жиноий даромадларни легаллаштиришда айбланган эди. Терговга кўра, улар «Ив Роше» компаниясини фойдасиз шартномани имзолашга кўндиришган. Ўшанда Алексей Навальний шартли равишда 3,5 йил, Олег Навальний эса 3,5 йил ҳақиқий муддатга қамалганди. Ака-укалар ўз айбларини инкор этиб, ишнинг сиёсийлаштирилганини даъво қилишган эди. 2017 йилда Инсон ҳуқуқлари бўйича Европа суди мазкур қарорни адолатсиз деб топган, Россия ҳукумати Навальнийга товон пули тўлаган, бироқ суд қарорини бекор қилмаган эди.\nҲукм кучга киргунига қадар Навальний ҳибсда бўлади. Сиёсатчининг ҳимояси ушбу қарор устидан шикоят қилмоқчи.\nМосква шаҳар судида бўлиб ўтган сайёр мажлисда Жазони ижро этиш федерал хизмати вакили Навальний синов муддати қоидаларини 50 мартадан кўпроқ бузганини, шу жумладан, идора талабларига биноан рўйхатдан ўтишга келмаганлигини айтди. Прокуратура ЖИЭФХ талабини қўллаб-қувватлади. Сиёсатчининг адвокатлари хизмат аризасини рад этишни талаб қилишди.\nНавальнийнинг ўзи масаланинг моҳияти аллақачон айбсиз деб топилган ишни баҳона қилиб, уни қамоққа олишдан иборат эканини таъкидлади.\n«Ушбу жараёндаги асосий нарса — ҳаттоки менинг қамоққа олинишим ҳам эмас. Мени қамаш қийинмас. Асосийси — бу нима учун қилинмоқда: кўплаб одамларни қўрқитиш учун. Миллионлаб инсонларни қўрқитиб қўйиш учун бир кишини қамашади. Бу жараён, мен жуда умид қиламанки, одамлар томонидан улар қўрқишлари кераклигини англатадиган сигнал сифатида қабул қилинмайди. Бу қудратни кўрсатиш эмас, балки ожизликни намойиш қилишдир», — деди у (видео).\nСуд бўлиб ўтаётган вақтда полиция, «ОВД-Инфо» маълумотларига кўра, Навальнийни қўллаб-қувватлаш мақсадида суд биносига келган 300 дан ортиқ кишини қўлга олган.\nСуд мажлисида 20 дан ортиқ давлатлар, шу жумладан, АҚШ, Болгария, Польша, Латвия,Австрия, Швейцария элчилари иштирок этди.\nНавальний штаби айблов эълон қилиниши биланоқ Москвадаги Манежний майдонида норозилик акцияси ўтказилиши тўғрисида хабар қилди.


Ироқда 12 чақалоқ ёнғинда ҳалок бўлди - BBC O'zbek\nИроқда 12 чақалоқ ёнғинда ҳалок бўлди\nИроқ расмийларига кўра, пойтахт Боғдоддаги касалхонада юз берган ёнғин оқибатида камида 12 чақалоқ ҳаётдан кўз юмган.\nЕтти гўдак ва 29 аёл яқин орадаги касалхоналарга ётқизилган. 19 нафарига куйиш ва нафас бўғилишига қарши муолажалар кўрсатилган.\nЁнғин сешанба кечаси шаҳар ғарбидаги Ёрмуқ касалхонаси туғруқ бўлимида келиб чиққан. Мамлакат Соғлиқни сақлаш вазирлиги билдиришича, ҳодисага электр носозлиги сабаб бўлган. Олов уч соат давомида ўчирилгани айтилмоқда.\nИроқда электр тизимларидаги носозликлар боис тез-тез ёнғинлар содир бўлиб туради.\nВафот этганларнинг ғазабланган қариндошлари касалхона атрофида йиғилганлар. Улар ҳукуматни ҳодисада айблаганлар.\n30 ёшли қурувчи Хусайн Умарнинг Associated Pressга айтишича, ўтган ҳафта туғилган эгизак фарзандлари нобуд бўлган.\nТуғруқхона раҳбарлари дастлаб болаларини бошқа касалхонадан қидиришни маслаҳат берганлар. Лекин уларни топа олмаганидан сўнг, моргга боришини айтганлар.\n"Мен бир сиқим куйган гўштни топдим", дейди у. "Мен қиз ва ўғлимни қайтаришларини хоҳлайман. Ҳукумат уларни қайтариб бериши керак менга" дейди Умар.\n"Мен фарзанд кўришим учун узоқ даволанганман. Уларни қўлга олдим деганимда йўқотдим", деб йиғлайди унинг хотини.\nХавфсизлик кучлари туғруқхона атрофини ўраб қўйганлар.\n41 яшар Аҳмад Яшар ҳам тўрт кунлик жиянини тополмаётганини сўзлайди:\n"Мен тонг саҳар жияним ва унинг онасини кўргани келдим. Лекин улар ёнғин ҳақида айтишди. Менинг жияним ҳалигача ҳеч қаерда йўқ, унинг онаси бошқа касалхонада ҳозир".\nБиз касалхона ходимларига яқинларимиз учун минглаб ироқ динорларини тўлаймиз. Бу коррупциялашган ҳукумат ўзининг фуқаролари ҳақида қайғурмайди, дейди у ғазабда.\nReuters агентлигига кўра, Ярмуқ касалхонасидаги аҳвол жуда абгор. Тозалик талабга жавоб бермайди, тараканлар чопиб юрибди. Беморлар ташқарида носилкаларда ётишибди. Ҳамма ёқ ахлатга тўла, аҳволни тасвирлайди агентлик суратларда.


7-07-2021, 16:55 384\nO'zLiDeP Сиёсий Кенгаш мажлисида партиянинг янгиланган логотипи масаласи ҳам кенг муҳокамалар марказида бўлди.\nТаъкидлаш жоиз, O'zLiDeP партия ребрендингида янги бир қадамни амалга оширишга киришди.\nҚайд этиш керакки, партия ребрендинги, унинг ўзгараётганлиги тўғрисида гап кетганда албатта нафақат унинг ғоялари, фаолияти, балки, асосий рамзи (логотип) га ҳам алоҳида эътибор қаратиш жоиз. Зеро, логотип партиянинг асосий ташриф қоғози ҳисобланади.\nШундай экан, партия фаолиятидаги ўзгаришлар албатта унинг тимсоли бўлган логотипида ҳам ўз аксини топишини даврнинг ўзи тақозо этмоқда.\nКейинги тўрт ой давомида аҳоли билан бўлган турли учрашувлар, мулоқотларда ҳам ушбу масала юзасидан жамоатчиликнинг фикри ўрганиб борилди. Партия фаоллари, кенг жамоатчиликнинг фикр-мулоҳазаларидан сўнг шу маълум бўлдики, бугунги талаблар даражасига мос равишда ўзгариш ЎзЛиДеПнинг логотипида ҳам ўз аксини топиши лозим. Бошқача айтганда, партиянинг янги логотипи O'zLiDeP ислоҳотларнинг янги босқичида ўз олдига қўяётган улкан мақсадларни ўзида тўла акс эттира оладиган логотип сифатида гавдаланиши зарур. Токи, бутун халқ ва халқаро жамоатчилик ушбу рамзда O'zLiDeP бугунги кунда ўз олдига қўйган мақсадлар аксини кўра олсин.\nАйтиш керакки, ушбу мақсад ва вазифаларни амалга ошириш мақсадида тегишли Ишчи гуруҳ ҳам фолият олиб бормоқда. Ушбу масалани партия Сиёсий Кенгашига киритгунгача бўлган даврда логотип бўйича партия аъзолари ва аҳоли вакиллари фикрларини ўрганиш учун барча вилоятларда муҳокамалар ташкил қилинди. Бундан кўзланган мақсад янги логотип имкон қадар кўпроқ аҳоли вакиллари ва партия аъзолари фикрларини ўзида қамраб олган хақиқий халқчил логотип сифатида шаклланишига эришишдан иборатдир.\nҲудудларда бўлиб ўтган муҳокамаларда кўпчилик янги логотипни тўла қўллаб-қувватлагани алоҳида таъкидланди. Мисол учун 2 июль куни бўлиб ўтган Ижроия қўмита йиғилишидан сўнг жойларда, хусусан, вилоят, туман ва бошланғич партия ташкилотларида партиянинг янгиланаётган рамзи бўйича кенг муҳокамалар ўтказилди. Жумладан, шу кунга қадар, 2682 та муҳокама тадбирлари ташкил этилган бўлиб, унинг 14 та ҳудудий кенгаш йиғилишлари, 200 дан ортиқ туман кенгашида йиғилишлар ҳамда 2441 та йирик бошланғич партия ташкилотларида муҳокамалар бўлиб ўтган. Мазкур тадбирларнинг барчасида партиянинг янгиланган рамзи илиқ кутиб олинган ҳамда қўллаб қувватланган.\nМажлисда ушбу масала юзасидан бир қатор муҳокамалар, фикрлар билдирилди ҳамда Сиёсий Кенгаш аъзолари партиянинг янгиланган логотипини тасдиқлашди.\nСиёсий Кенгаш йиғилишида муҳокама қилинган барча масалалар юзасидан қарорлар қабул қилинди.\nЎзбекистон янгиликлари » Сиёсат » O'zLiDeP Сиёсий Кенгаши мажлисида партиянинг янги логотипи тасдиқланди


ФЕСТИВАЛЬ-Диққат! Юртимизда катта санъат байрами! » Kamoliddin Behzod nomidagi Milliy Rassomlik va Dizayn Instituti\nЖорий йилнинг 18-22 апрель кунлари Ўзбекистон Бадиий Академияси қатор ташкилот ва ўқув муассасалари билан ҳамкорликда “Соғлом она ва бола йили”га бағишланган анъанавий“Тасвирий ва амалий санъат фестивали”ни ўтказади. Унда таниқли рассомлар ва ҳунармандлар, қўли гул усталар, санъатшунос олимлар, ўқитувчилар, талаба ёшлар ва меҳмонлар иштирок этишади.\n“Тасвирий ва амалий санъат фестивали” Марказий Кўргазмалар Зали, Тошкент Фотосуратлар уйи, Халқаро маданият карвон саройи, Камолиддин Беҳзод мемориал боғ-музейида шунингдек, Қорақалпоғистон Республикаси ва мамлакатимизнинг барча вилоятларда ўтказилади.\nФестиваль доирасида Озарбайжон, Эрон, Индонезия, Вьетнам, ХХР, Словакия, Ҳиндистон, Италия ва Бангладеш каби дипломатик ваколатхоналарнинг кўргазмалари бўлиб ўтади.\nФестиваль доирасида турли кўргазмалар, концертлар, таниқли ижодкорлар иштирокида маҳорат дарслари, миллий либослар намойиши, қизиқарли учрашув ва давра суҳбатлари ўтказилилади.\n5 кун давомида телемониторларда Ўзбекистон маданияти ва санъатига бағишланган фильмлар намойиш этилади.\nТаниқли қалам усталари билан бирга фестиваль доирасида ўқувчи талабалар ҳамда ёш иқтидорли рассомларнинг ҳам ишлари намойиш этилади.\nБеш кун давомида санъат муҳлислари жойнинг ўзида ижодий жараён билан танишиш имкониятига эга бўладилар. Асарлар Марказий Кўргазмалар Зали ва унинг атрофидаги кўча ва майдонларда намойиш этилади.\nФестивалимизга барча санъат ихлосмандлари ва ОАВ ходимларини таклиф этамиз.\nТел: 232-18-39, 232-06-75, 233-95-86 www.art-academy.uz\nТАСВИРИЙ ВА АМАЛИЙ САНЪАТ ФЕСТИВАЛИ – учинчи кун


Александр Лукашенко: “Шавкат Мирзиёев — Ўзбекистонни севадиган ва яхши биладиган, мамлакат учун жуда кўп эзгуликлар қилган инсон” | O'zLiDeP\n“Шавкат Мирзиёев — Ўзбекистонни севадиган ва яхши биладиган, мамлакат учун жуда кўп эзгуликлар қилган инсон. У барча муаммони чуқур билади. Шу боис Президент сифатида иш бошлаганида унга ён-атрофдаги ҳолатнинг аслини билишга ҳожат йўқ эди. У ҳаммасини ичкаридан кўрди. У тезда ўзгартирди ва ҳамма соҳада муваффақиятларга эришяпти”, дея Беларусь раҳбарининг сўзларидан иқтибос келтирди унинг матбуот хизмати.\n“Мен кўплаб Президентларни кўрдим — ҳеч биримиз етилиб қолган муаммоларни бу қадар фаол ва тезда ҳал қилмаганмиз. Унга шунчаки қойил. Мен буни чин дилдан айтяпман”, дея таъкидлаган Беларусь раҳбари Шавкат Мирзиёевнинг Президент сифатидаги фаолиятига юқори баҳо бериб. Шунингдек, Лукашенко кейинги даврда мамлакатларимиз ҳамкорликни ривожлантириш борасида аввалги йиллардаги узилишларни бартараф қилишга эришганини қайд этди.\nА. Лукашенко икки томонлама алоқаларни ривожлантириш бўйича дастурни тўлиқ амалга оширишга содиқлигига яна бир бор урғу бериб, ушбу режа рўёбга чиқарилишини қаттиқ назорат қилишини билдирди.\nБеларусь етакчиси Ўзбекистон билан дўстона ҳамкорлик жуда яхши ва жадал ривожланиб бораётганига тўхталиб, жумладан, шундай деди: “Биз аввалги йилларда кузатилган ҳамкорликдаги кечикишларни йўқ қилганимиз эришган энг яхши натижамиз бўлди. Мен Шавкат Мирзиёевга буларнинг ҳаммаси унинг хизмати эканлигини айтдим”.\nАлександр Лукашенко Ўзбекистон Президентининг ўзи учун қулай бўлган вақтда Беларусга ташриф буюриши мумкинлигини маълум қилди. “Биз Шавкат Мирзиёевни оддий дўстимиз сифатида эмас, балки бизнинг биродаримиз, Беларусни жуда ҳурмат қиладиган инсон сифатида кутиб оламиз. Ана шундай хислатлари билан у мени доим қойил қолдиради. Ва у, албатта, Беларусга самимий муносабатда бўлади, чунки у мамлакатимизни яхши билади. Биз ҳар доим Ўзбекистон учун ишончли ҳамкор бўламиз ва бунинг учун ҳеч қандай ёпиқ мавзулар йўқ. Кўп ишлар амалга оширила бошланди ва яна кўп саъй-ҳаракатлар олдинда турибди”, деди Беларусь раҳбари.


Анонс. Испанияда Мадрид дербиси, «Ливерпуль» қаршисида яна «Челси»\nБу шанба ўзгача бўлади. Рим ва Мадрид дербиларидан тортиб, Англияда ва Италияда чемпионлик пойгасига катта таъсир кўрсатадиган ўйинларнинг ҳаммаси мана шу бир кунда бўлиб ўтиши оқшомимизни ҳақиқий футбол байрамига айлантириб юборса керак. Келаси ҳафта ЕЧЛ ўйинларининг борлиги бунга сабаблардан биридир, зеро шу ушбу мусобақада қатнашувчи топ клубларнинг ўйинлари шанбага белгиланган. Қуйида бизни кутиб турган футбол шанбаси ҳақида батафсил маълумот берамиз.\nРОМА – ЛАЦИО (29 сентябрь, 18:00)\nБу рақиблар, бу ўйин ҳақида анонс бераётганда жамоаларнинг имконияти, турнир жадвалидаги ҳолати ҳақида ортиқча гапларнинг ҳожати йўқ. Римнинг икки клуби бир пайтда юқори ўринлар учун даъвогарлик қилишлари камдан кам кузатилади – гоҳ «Рома», гоҳ «Лацио» барқарорликни намойиш этади ва ўша пайтда қўшни жамоа қандайдир муаммолар гирдобида қолган бўлади. Аммо ҳар мавсум, ким қаерда эканидан қатъи назар Рим дербиси ўта қизғин, кескин, муросасиз ва эсда қоларли ўтишини таъкидлаш керак. Охирги 18 дербининг 7тасида «Рома», 6тасида «Лацио» ғалаба қозонгани юқоридаги фикрларни исботлаб турибди. Зеро сўнгги йилларда «Рома» «Лацио»дан кўра анча ишончли ва кучли кўринмоқда, лекин шу ҳам дербидаги мувозанатга таъсир қила олмаган.\n«Рома» куни кеча ниҳоят аутсайдер «Фрозиноне» устидан йирик ҳисобда ғалаба қозонди. Унгача қаторасига 6 ўйинда ғалаба нималигини билмай келган жамоа учун дерби олдидан жуда фойдали ғалаба бўлди деб айтиш мумкин. «Лацио»да эса, ишонч борасида ҳаммаси жойида – Индзаги шогирдлари охирги беш ўйинда (бир ўйин Европа Лигасида) фақат ғалаба қозониб келмоқда. Мавсум бошида «Ювентус» ва «Наполи»дан мағлубиятга учраган «Лацио» сентябрни мана шундай кўтаринки руҳда ўтказди.\nБАРСЕЛОНА – АТЛЕТИК (29 сентябрь, 19:15)\nИспанияда нафақат «Реал» ва «Барселона» ўртасидаги ўйинлар, балки бу грандларнинг «Атлетик»ка қарши ўйинлари ҳам «Классико» номини олган. Чунки айнан шу уч жамоа Испания чемпионатининг энг бошидан буён узлуксиз равишда юқори дивизионда ўйнаб келишмоқда.\nАввалги Классикода «Атлетик» «Реал»ни қабул қилди ва шу ўйинда мадридликлар илк бор очко йўқотишди. Энди эса, имтиҳон навбати «Барселона»да. Вальверде учинчи бор «Барселона»ни собиқ жамоасига қарши майдонга бошлаб тушади. Ўтган икки ўйинда ҳам каталонияликлар 2:0 ҳисобларида устун келишган.\nУмуман олганда, «Атлетик» «Барселона» учун қулай рақиб, сўнгги ўн йилда бильбаоликлар жамоаси атиги 3 марта «Барселона»ни мағлубиятга учратишган бўлишса, буларнинг иккитаси суперкубок ва кубок ўйинларига тўғри келади. Лекин айнан ўша суперкубок ўйини, эсингизда бўлса, «Атлетик»нинг 4:0 ҳисобидаги ғалабаси билан якунланган учрашув барчанинг ёдида қолган бўлиши табиий.\nБир қараганда одатий, даҳшатли «Камп Ноу»... Аммо бу ўйин олдидан «Барселона» кичик муаммоларга учраб қолгани ўйинга қизиқишни оширади. Ўйин борасида ҳаммаси жойида, лекин сўнгги икки турда «Барселона» аутсайдер клублар билан ўйинларда 5 очко йўқотди. Вальверденинг мана шу тиғиз ҳафталарда ротацияга қўл ургани жамоага қимматга тушди. Мана шу ўтган ўйинлар шунчаки, кутилмаганда йўлдан чиқиб қолган «тошлар» эдими ёки «Барселона»да ҳақиқатан ҳам муаммолар бошланиш арафасидами, бу саволга ҳам жавоб топилади.\nБунинг устига, келаси ҳафтада каталонияликларни еврокубокларда «Тоттенҳэм» кутиб турганини ҳам унутмаслик керак. Вальверде ўша ўйин таъсирида яна таркибда бир қатор ўзгаришларга қўл уриши бу сафар табиий ҳолдек қабул қилинмаса керак. Қаторасига уч ўйинда очко йўқотиш «Барселона» учун ярашмайди ахир.\nТаркиблар борасида мезбонларда муаммо йўқ. «Атлетик» сафида эса, грандлар билан ўйинда ўзини кўрсатишга уста бўлган тажрибали Ариц Адурис машғулотларга қайтди ва бу ўйинда майдонга тушиш эҳтимоли бор. Ўз вақтида, юқорида ҳам эслаб ўтилган суперкубок баҳсида Адурис ҳет-трик қайд этганди.\nЮВЕНТУС – НАПОЛИ (29 сентябрь, 21:00)\nА Серия клубларининг ёзги трансферларидан келиб чиқиб, бу мавсумда «Ювентус»га бир эмас, бир нечта жамоалар қаршилик қилиши мумкинлиги тахмин қилинганди. Аммо атиги 6 тур ўтиши билан бошқа манзарага гувоҳи бўлмоқдамиз – «Интер» 8, «Рома» 10, «Милан» эса 12 очкога «Ювентус»дан ортда қолиб кетиб бўлди. Худди ўтган йилгидек, бу сафар ҳам фақат «Наполи» туринликлар жамоасига ташвиш туғдириши мумкин.\nЎтган йили узоқ вақт «Наполи» яккапешқадамлик қилган бўлса, бу сафар «Ювентус» йўқотишларсиз бормоқда. Бу ўйинда ҳам шу анъана давом этса, Аллегри жамоаси катта фарқ билан олдинга кетиб қолади. «Ювентус»ни таъқиб қилиш нақадар қийин эканини ортиқча тушунтириш шарт бўлмаса керак.\nБундан ташқари, келаси ҳафта бўлиб ўтадиган Европа Чемпионлар Лигаси ўйинлари ҳам «Наполи»га кўпроқ ташвиш туғдириши шубҳасиз. Анчелотти шогирдлари кутилмаганда Белградда очко йўқотди, энди, курашда қолиш учун «Ливерпуль» қаршилигини енгиш талаб этилади. «Ювентус» эса, сафарда асосий рақиблардан бирини мағлубиятга учратди. «Янг Бойз»ни Туринда қабул қилиш у қадар хавфли эмас, яъни Аллегри футболчиларнинг асосий эътиборини айнан шу ўйинга қаратиши шубҳасиз.\nМезбонлар таркибида Дуглас Коста ва Сами Хедира майдонга туша олишмайди. Улар катта эҳтимол билан терма жамоалар билан боғлиқ танаффусдан кейин, яъни октябрнинг ўрталаридан сафга қайтишади. «Наполи»да жароҳатлар билан боғлиқ муаммолар йўқ.\nЎзаро ўйинларда «Ювентус»нинг кўрсаткичлари яхшироқ, зеро сўнгги 20 ўйиннинг 10таси айнан туринликлар жамоаси ғалабаси билан якунланган. Аммо бу стадиондаги сўнгги учрашув шу йилнинг апрелида меҳмонларнинг ғалабаси билан якунланганини ҳам унутмаслик керак.\nБАЙЕР – БОРУССИЯ ДОРТМУНД (29 сентябрь, 21:30)\nБундеслиганинг энг эътиборли афишаларидан бири. Жамоалар турли даврларда «Бавария»га муаммо туғдира олганликлари ва ҳатто ўша рақобатнинг мукофоти ўлароқ Европада ҳам кучли жамоага айланиб, ЕЧЛ финалига чиққани билан ўхшашдир. Шунингдек, бу жамоалар таркибида доимо топ-клубларнинг эътиборини тортиши мумкин бўлган ёш футболчиларнинг мавжуд бўлиши билан ҳам эътирофга арзийди.\nАйни пайтда, албатта, «Боруссия» бир поғона юқорироқ даражада. Лекин Леверкузенда бўлиб ўтадиган ўйинлар доимо муросасиз бўлиб келган. Сўнгги 7 ўйиннинг атиги иккитасида меҳмонлар ғалаба қозонишнинг уддасидан чиқишган холос.\nДортмундликлар жамоаси одатий равишда мавсумни «Бавария»ни таъқиб этиш билан бошлади ва бу ҳолат қайси ойгача давом этиши ҳам кўпроқ мюнхенликлар жамоасининг қандай ўйин кўрсатишига боғлиқ. Шундай бўлса-да, Германияда еврокубокда қатнашиш учун курашувчи жамоалар кўпайиб бормоқда, яъни имкон қадар биринчи ўрин учун кураш керакки, оқибатда, мағлубият ҳам сенга Чемпионлар Лигаси йўлланмасини тақдим этсин...\n«Байер» эса, мавсумни қаторасига 3 мағлубият билан бошлади. Менхенгладбах ва Мюнхендаги мағлубиятлар тушунарли, лекин жамоа ўз майдонида «Вольфсбург»га ютқазиб қўйишини ҳеч ким кутмаган бўлса керак. Аммо сўнгги турларда ливеркузенликлар ўзларига келиб олишди ва Европа Лигасидаги ғалаба билан қўшиб, қаторасига уч ўйинни ғалаба билан якунлашди.\nБу ўйинда ниҳоят Рафаэл Геррейро ва Марио Гётценинг таркибга қайтишини кутса бўлади. «Монако»га қарши жуда муҳим Европа Чемпионлар Лигаси ўйини олдидан таркибда бироз ўзгартириш киритиш ва тикланаётган футболчиларни майдонга тушириш учун айни вақтдир балки.\nЧЕЛСИ - ЛИВЕРПУЛЬ (29 сентябрь, 21:30)\n«Ливерпуль» уч кун олдин ушбу мавсумдаги илк мағлубиятини қабул қилиб олди ва ютиши мумкин бўлган тўрт турнирдан бирини тарк этди. Бунинг асосий сабабчиси - «Челси» ва айнан лондонликлар билан иккинчи дуэль энди «Стемфорд Бриж»да, энди Англия Премьер Лигаси доирасида бўлиб ўтади. Сарри жамоаси «Ливерпуль»нинг АПЛдаги сериясини ҳам тўхтата оладими ёки мавсумни мағлубиятсиз ўтказаётган «Челси»нинг қоқилиш навбати келдими? Ўйин жуда қизғин ўтиши табиий.\nҲар қанча чиройли эшитилмасин, Англия Лига кубогига бўлган муносабат инглиз топ-клублари учун у қадар жиддий эмас. Чоршанба кунги ўйинда ҳар икки жамоа ҳам бироз аралаш таркибда майдонга тушди. Клопп Александр-Арнолд, Гомес, Фирмино ва Салоҳни асосий таркибда туширмади, «Челси» сафида эса, Луиз, Алонсо, Канте, Жоржиньо ва ҳал қилувчи гол муаллифи Азар каби футболчилар захирада қолганди. Бу номларнинг барчаси кутилаётган ўйинда бошланғич таркибдан жой олиши аниқ.\nШунингдек, «Ливерпуль» таркибида Ловреннинг сафга қайтгани, Фабиньо ҳам тўлиқ майдонга ҳаракат қилганини таъкидлаш керак. Ловрен – Ван Дейк жуфтлиги «Ливерпуль»да асосий марказий ҳимоячилар тандеми бўлиши тахмин қилинаётганди, аммо дастлабки турларда Ловрен жароҳат туфайли ўйнай олмади. Энди эса, Виржийл ван Дейкнинг ўйинда иштирок этиши сўроқ остида турибди. Азарга қарши ўйинда Матипга ишонч камлигини эътиборга олсак, шу пайтгача бирга марказда ўйнамаган Гомес – Ловрен жуфтлиги ўзини қандай кўрсатиши бу оқшомнинг яна бир калит саволларидан биридир.\nУшбу ўйин ғолиби Премьер Лиганинг яққол етакчисига айланиши мумкин. Орадан уч кун ўтиб, «Наполи» майдонига сафар қиладиган, роппа-роса бир ҳафтадан кейин эса, «Манчестер Сити»га қарши ўйнаши керак бўлган Клопп жамоаси учун имкон қадар пешқадамликни сақлаб қолиш жуда муҳим. Юрген Клопп бу стадионда икки маротаба зафар қучган – «Челси»ни қандай тўхтатиш масаласи у учун бажарилмас вазифа эмас.\nРЕАЛ – АТЛЕТИКО (23 сентябрь, 23:45)\n«Реал» олти ўйиндан 13 очко тўплаб иккинчи, «Атлетико» шунча ўйиндан кейин 11 очко тўплаб учинчи ўринда бормоқда. Мадриддагина эмас, турнир жадвалида ҳам қўшнига айланган жамоалар бу ерга турлича йўлларни босиб келганликларини таъкидлаш керак.\n«Реал» мавсумни яхши бошлади, чиройли ғалабалар, Лопатегининг ўзига хос тактикалари, Бэйл, Бензема, Иско мисолидаги янги етакчилар ва бошқа фарқли жиҳатлар «Реал»нинг ўйинларига эътиборни жалб қилаётганди. Кейин эса, аввалига «Атлетик» билан дуранг содир бўлди, «Эспаньол» устидан ишончсиз ғалаба, айниқса, Севильядаги тарсаки жуда оғир бўлди. «Реал» яна ўзини ахтараётган жамоага айланиб қолгандек.\n«Севилья»дан мағлубиятни изоҳлаш мумкиндек. «Писхуан» мадридликлар учун энг ноқулай стадион ҳисобланади. Қизиғи, навбатдаги турда «Реал» «Сантяго Бернабеу» учун энг ноқулай рақибини айнан шу стадионда қабул қилади. Чемпионлар Лигасини ёки турли кубок мусобақаларини четга суриб турсак, «Реал» Ла Лигада «Атлетико» устидан 2012 йилдан бери ғалаба қозона олмаяпти.\n«Атлетико» эса аксинча, мавсумни ёмон бошлаб, сўнгги турларда ўз ўйинини топиб олди. Охирги икки ўйинда жамоа ўз услубида, яъни бирорта ҳам гол ўтказиб юбормай ғалабага эришди. Жамоаларнинг сўнгги кўрсаткичларидан ташқари, таркиб бўйича ҳам «Атлетико»нинг аҳволи яхшироқ. «Реал»га эса, икки асосий кучи – қанот ҳимоячилари ёрдам бера олишмайди. Карвахаль ҳам, Марсело ҳам жароҳатда. Шунингдек, кўричак туфайли, бир ой жамоага ёрдам бера олмайдиган Исконинг ҳам, айниқса, Лопатеги схемасида аҳамияти катта эди. Хуллас Лопатеги учун ҳақиқий синов даври бошланмоқда.\nСўнгги йиллардаги ўзаро ўйинларда «Реал», ғалабалар сони – 14га 9ни ташкил қилади. Аммо бу статистика барча мусобақалардан олинган, агар «Реал» Европа Чемпионлар Лигасида доимий равишда «Атлетико»ни ютиб келганини эътиборга олсак, Ла Лигада «Атлетико» ишончлироқ тўп сурганини кўрамиз.\n28 сентябрь. «Ҳерта» – «БАВАРИЯ» (23:30)\n29 сентябрь. «Вест Ҳэм» – «МАНЧЕСТЕР ЮНАЙТЕД» (16:30), «АРСЕНАЛ» – «Уотфорд» (19:00), «Ҳаддерсфилд» – «ТОТТЕНҲЭМ» (19:00), «МАНЧЕСТЕР СИТИ» – «Брайтон» (19:00), «Ницца» – «ПСЖ» (20:15), «ИНТЕР» – «Кальяри» (23:30)\n30 сентябрь, «Сассуоло» – «МИЛАН» (23:30).


Маҳбуслар илк маротаба Ҳаж амалини адо қилишди » Ўзбекистон янгиликлари – Zamin.uz\n, 20 2019, 00:03\nМаҳбуслар илк маротаба Ҳаж амалини адо қилишди\n14 авг, 19:35 1 076 Дунё\nСаудия Арабистони қамоқхоналарининг бир гуруҳ маҳбуслари тарихда илк маротаба Макка ва Мадина шаҳарларида Ҳаж амалини бажардилар, деб ёзади «Kun.uz» нашри.\nСаудия Арабистони қироллигининг жазони ижро этиш муассасалари бошқармаси вакили хабарига кўра, 50 нафар маҳбус муқаддас Макка шаҳрида Ҳаж амалининг бир қисми ҳисобланмиш «шайтонни тошбўрон қилиш» маросимида иштирок этишди.\nМаҳбус-ҳожилар бошқа мусулмонлардан ҳеч қандай фарқ қилишмади. Уларнинг ҳаммаси анъанавий эҳромга ўралган ҳолда амалларни бажаришди. Бундан ташқари, уларни соқчилар қўриқламади, балки 30дан ортиқ қариндоши кузатиб боришди.\nДастурдан асосий мақсад «қамоқ муддати тугашидан олдин маҳбусларни кундалик ҳаётга қайтишини тезлаштириш ва ижтимоийлаштириш» экани маълум қилинди. Эслатиб ўтамиз, Ҳаж бугун, 14 август куни якунига етди.\nҚайд қилинишича, Ҳаж амалини адо қилиб бўлгач, маҳбуслар қамоқхонага қайтдилар. Саудия Арабистони қироллигининг жазони ижро этиш муассасалари бошқармаси бундай амалиётдан кейинги Ҳаж мавсумида ҳам фойдаланишни режалаштирмоқда.\nЭслатиб ўтамиз, бу йил 2,5 миллионга яқин мусулмонлар Ҳаж амалини адо қилишди.\n102 ёшли аёл Ҳаж амалини бажариш учун Саудия Арабистонига борди (фото) 01 авг, 19:13\nТожикистондаги қамоқхонада ғалаён, 29 нафар маҳбус ҳалок бўлди 20 май, 10:36\nСаудия Арабистони термасининг ҳар бир аъзоси катта миқдорда мукофот пули олади 07 сен, 00:01\nСаудия Арабистонга Ҳаж сафари учун келган зиёратчилар сони 1,8 млн.га етди 30 авг, 23:25\nВидео: Трамп ва Саудия Арабистони қироли қиличлар билан рақс ижро этишди 21 май, 13:29


Роналду: «Жамоани биринчи ўринга қўяман. Шу орқали индивидуал совринларга эришиш осонлашади»\n«Манчестер Юнайтед» ҳужумчиси Криштиану Роналду ёзда манкунианликларда бўлган ўзгаришлар ҳақида гапирди.\n«Манчестер Юнайтед» бир неча ўзгаришларга қўл урган давр келди: клуб мени, Варан ва Санчони сотиб олди. Мослашиш учун бироз вақт керак бўлади. Ҳатто жамоада ишлаётган тизимга кўникиш керак. Менимча, қадам-бақадам ҳаракат қилиб, ҳамма нарсага эришиш мумкинлигини тушуниб етишимиз керак.\nФақат шахсий ютуқлар ҳақида гапирмаяпман. Жамоани биринчи ўринга қўяман. Шу орқали индивидуал совринларни қўлга киритиш осонлашади», — дея Роналдунинг сўзларини келтиради Sky Sports.\nМаълумот ўрнида, 36 ёшли португал «МЮ»га қайтгач, АПЛда 5та ўйинда 3та гол урди.


ЎзА - Мактабларда ҳадис илми ўргатиладими? Хайриддин Султонов бунга жавоб берди\n28.06.2019 15:45:45 Чоп этиш версияси\nМактабларда ҳадис илми ўргатиладими? Хайриддин Султонов бунга жавоб берди\nХабар берганимиздек, бугун Халқаро Пресс-клуб томонидан Ислом цивилизацияси марказида навбатдаги анжуман ўтказилди. \nТадбирда Ўзбекистон Реcпубликаси Президент маслаҳатчиси, спичрайтери Хайриддин Султоновга ЎзА мухбири томонидан қачон мактабларда Имом ал-Бухорий, Ат-Термизий ҳадислари ўқитилиши юзасидан саволлар берилди.\nХайриддин Султонов: – Бизда мактаб дарсларига ҳадис, Қуръон илми киритилмаган бўлса-да, одобнома, маънавият асослари, ватан туйғуси ҳақида, тарих ва жаҳон динлари тарихи дарсликларимиз бор. Уларнинг ҳар бирида озми-кўпми ҳадислар, дин уламолари ва Ислом дини ҳақида маълумотлар бор. Гап уни миқдор, ҳажм жиҳатдан қанча бўлишида эмас. Биз ўтмишда яратилган мероснинг ҳаммасини кўр-кўрона қабул қилишимиз керак эмас. Бу бугунги тараққиётимизга хизмат қиладими-йўқми?\nҲар бир асарларга ўша даврдаги ҳукмрон сиёсатга таъсир қилган. Албатта, бундан холи бўлган Қуръон ва саҳиҳ ҳадисларимиз бор. Дин йўлида яратилган китоблар жуда мураккаб масала. Унда қанча-қанча оқимлар бор. Қанча-қанча султон, амирлар дин номи билан ўлдирилган.\nМисол учун, Нодирабегим ҳам дин ниқоби билан ўлдирилган. Шунинг учун бу масалага ўта ҳассослик билан ёндашишимиз керак. Исломни яхши тушуниш учун илм керак, аввало динни ўргатувчиларнинг ўзида илм бўлиши керак. Беш йил араб тилини ўқиб, араб тилида ўз биографиясини ёзиб беролмайдиганлар бор. Динни ўрганишга сабр тоқати етадиган одамлар керак. Шунинг учун ёппасига ҳар бир мактабда дин дарсини ўтиш тўғри келмайди. Бизга энг мос келадиган шиор, "Дилинг Аллоҳда, қўлинг ишда бўлсин", дейилган. Ҳозир бизда умуман мос бўлмаган қора кийимларга бурканишмоқда. Авваллари бизни оналаримиз беш маҳал намоз ўқиса-да, қора матоларга бурканмаганку?!\nАввало дин юрагимизда, дилимизда бўлиши лозим. Дин кўз-кўз қилинмайди. Яна бир гап, дин бор ва диндор бор. Дин, бу – албатта ўзгармас ҳақиқатлар мажмуаси. Аммо диндорга хато қилиш, янглишиш хос. Шунинг учун диндорлар фақат тўғри гапиради, дея ўйлашимиз ҳам тўғри эмас. Қонунларимизда виждон эркинлиги мустаҳкамлаб қўйилган шуни ҳеч қачон унутмаслигимиз керак. Мана шундай Ислом цивилизацияси марказиларини биз дин бўйича мутахассислар етишсин, деб бунёд этмоқдамиз. Алоҳида иқтидорли болаларни эса махсус диний билим юртларда тарбиялаш мақсадга мувофиқ.


Ўзбекистоннинг Туркий кенгашга аъзо бўлиши ташкилот мақомини янада оширади - www.ziyouz.uz\nБош саҳифа ЯнгиликларЎзбекистоннинг Туркий кенгашга аъзо бўлиши ташкилот мақомини янада оширади\nЎзбекистоннинг Туркий кенгашга аъзо бўлиши ташкилот мақомини янада оширади\nЧоп этилган 15.05.2018 МуаллифС.Салим\nЎзбекистоннинг Туркий тилли давлатлар ҳамкорлик кенгашига аъзо бўлиши иштирокчи мамлакатлар ўртасидаги алоқаларни янада мустаҳкамлайди, иқтисодиётдан сиёсатга қадар, спортдан таълимга қадар йўналишлардаги ишлар самарадорлигини оширади. Бу ҳақда Туркий тилли давлатлар ҳамкорлик кенгаши (Туркий кенгаш) бош котиби, элчи Рамил Ҳасанов маълум қилган.\nБош котибга кўра, Ўзбекистоннинг Туркий кенгашга кириши унинг минтақавий ташкилот сифатида мақомини янада мустаҳкамлайди.\nТаҳлилчилар Ўзбекистоннинг Туркий кенгашга аъзо бўлиши Анқара дипломатиясининг ютуғи эканини таъкидламоқдалар. Зеро, Ўзбекистон Президенти Шавкат Мирзиёев мамлакатнинг Кенгашга аъзо бўлиши ҳақидаги қарорни Туркия Президенти Ражаб Тоййиб Эрдўғоннинг Тошкентга сафари чоғи маълум қилгани ҳам бежиз эмас.\nЎзбекистон раҳбари жорий йил 30 апрель куни Тошкентда туркиялик ҳамкасби билан биргаликда ўтказган матбуот анжуманида расмий Тошкент Туркий кенгашга аъзо бўлишга тайёрлигини, тез муддатда ташкилотнинг бош қароргоҳида Ўзбекистон байроғи ўрнатилишини билдирди. Шунингдек, Кенгашнинг Бишкекдаги саммитида ҳам Ўзбекистон иштирок этишини маълум қилди.\nТуркия, Қозоғистон, Қирғизистон ва Озарбойжондан иборат Кенгашга Ўзбекистоннинг қўшилиши туркий дунёдаги робиталарни янада мустаҳкамлаши кутилмоқда.\nТуркий кенгаш бош котибининг ўринбосари Омар Кожаман ҳам расмий Тошкентнинг бу қарорини тарихий деб ҳисоблайди.\n“Ўзбекистон шиддат билан ривожланаётган ҳамда кўп нуфусли мамлакат сифатида Туркий кенгаш равнақига улкан ҳисса қўшади. Ўзбекистон аъзо бўлганидан кейин Туркий кенгаш иқтисодиёт, таълим, болалар, спорт ва туризм соҳаларидаги кенг қамровли лойиҳаларни амалга оширади. Ўзбекистоннинг Туркий кенгаш таркибига қўшилиши ташкилот қудратини оширади. Ўзбекистон иштирокида Туркий кенгаш глобал ва минтақавий тинчликни таъминлаш йўлида жадал чора-тадбирларни амалга оширади”, – дейди Туркий кенгаш бош котибининг ўринбосари Омар Кожаман.\nТуркий тилли давлатлар ҳамкорлик кенгаши – замонавий туркий мамлакатларни бирлаштирувчи халқаро ташкилот. Кенгаш 2009 йил 3 октябрда Туркия, Озарбойжон, Қозоғистон ҳамда Қирғизистон томонидан ташкил этилган. Бош қароргоҳи Истанбулда жойлашган.\nКенгаш туркий тилли давлатлар ўртасида иқтисодиёт, илм-фан, таълим, транспорт, божхона, туризм каби соҳалардаги ҳамкорликни кенгайтириш ва мустаҳкамлаш мақсадида ташкил этилган. Кенгаш аъзоларини муштарак тил, муштарак тарих, муштарак маданият ва муштарак қадриятлар бирлаштиради. Кенгаш доирасида Туркий тилли давлатлар Парламент ассамблеяси, Туркий маданият халқаро ташкилоти (TÜRKSOY), Туркий маданият ва мерос жамғармаси, Туркий тилли ишбилармонлар кенгаши ва Туркий тилли давлатлар академияси фаолият юритади.\nТуркий тилли давлатлар кенгаши Европа Иттифоқининг мини-модели деб баҳоланади.\n← Аввалги Аввалги Сизни, отамни ва ёқтирган оёқ кийимимни қолдириб келдим…\nКейинги → Кейинги: Ҳусан Мақсуд. Адабиёт дарсликлари пишиқ ва пухта бўлса


Меҳнат муҳожирларининг ҳақини еманг\nСуҳбатдошим Бекзод Эгамов Ўзбекистоннинг Ғиждувонидан, Раёнобод қишлоғида истиқомат қилади. Ўтган йили илк марта Қозоғистоннинг Шимкентига келди. Унга шаҳримизнинг Қизилжар даҳасида иш таклиф қилишди. 20 сентябрь куни Руслан исмли тадбиркор билан танишди. У ерда бир ой ишлаб, сўнг уйига бориб келгач, Руслан унга устахонада ишлашни таклиф этди. У ерда юк машиналарини таъмирлаш, уларга хизмат кўрсатиш ва зарур бўлса уларни бўяш билан шуғулланарди.\nМаош ҳақида келишиб олишгач, Бекзод ишга киришиб кетди. Руслан эса иш бошланиши билан уни рўйхатдан ўтказиш ва ҳисобга қўйишни дастак қилиб ҳужжатларини олди.\n– Ўтган йилнинг октябрида иш бошлаган бўлсам, жорий йилнинг 30 апрелига қадар бирон марта менга ҳақ тўламади. Кўп марта илтимос қилишимга қарамасдан, пули йўқлигини рўкач қилаверди. Бироқ шу вақтнинг ўзида мен машиналарни таъмирлашдан тўхтамас эдим, бошқа машиналар ҳам олиб келинаверарди. Бир куни пулимни тўлашини қатъий талаб қилганимда эса менга дўқ қила бошлади. Қаерда бўлсам ҳам мени топиб олишларини, керак бўлса ҳуқуқни ҳимоялаш органларига мурожаат қилишларини айтди. Ишлашдан бош тортганимда эса бир неча марта мени шаҳар ташқарисига олиб чиқиб, ўртоқлари билан дўппослашга ҳам журъат этди. Аёлим менга хабар қилиб, Русланнинг унга 100 АҚШ доллари юборганини айтди. Кўнглимга ғулғула тушди. Ахир у менга 810 минг тенге қарз эди. Демак, пулимдан умидимни узишим керак экан, деган фикрга келдим. Охирги пайтда тушликни бермайдиган одат ҳам чиқарди. Бир амаллаб егулик пишириб, ишимни давом эттиравердим.\nМендан хабар бўлавермагач, аёлим излаб келди. 22 март куни келган аёлимнинг қўлини қайириб, ҳеч кимга қўнғироқ қилмаслиги учун телефонини олиб қўйишди. Апрель ойининг охирида имкон топиб, телефон, ҳужжатларсиз устахонадан қочиб кетишга муваффақ бўлдик, – дейди Бекзод Эгамов.\nАвваллари бу ерга ишлашга аёли келиб турган экан. Аёл Қуанған Маханов исмли шахснинг “Мах” ХТда меҳнат қилган. Ўша тадбиркор ёш оиланинг муаммоларини ечишга сабабчи бўлган экан:\n– Корхонамизда, асосан, ўзбекистонликлар ишлашади. Уларни ўзим ишга таклиф қиламан. Биз бетон плиткалар ишлаб чиқарамиз. Менда ишлаб кетганларнинг яқинларини ҳам ишга таклиф этаман. Бу ёш оила билан шундай йўл тутган тадбиркор нотўғри иш қилибди. Ишчининг ҳақини тўлаш керак. Ҳужжатларига келсак, уларни дарҳол рўйхатга олдиришга ҳаракат қиламан. Ва ҳар уч ойда ватанларига бориб келишади, – дейди ишбилармон Қ. Маханов. –Мигрантларга нисбатан шундай ҳақсизлик бўлгани учун уларни “Сана сезім” аёллар ташаббусининг ҳуқуқий марказига олиб келдим. Руслан исмли ишбилармон ҳужжатларини олиб қўйиб, унинг ҳақини тўламаслигидан ташқари, унга туҳмат қилиб, ҳуқуқни ҳимоя қилувчи органларга арз қилиб борган. Ҳозир мақсадимиз, ҳужжатларни расмийлаштириб, Бекзодни ватанига юбориш ва ўша ерда паспорт расмийлаштиришга эришиш.\nМазкур ноҳукумат ташкилотининг ҳуқуқшуноси Бекзод Туллаевнинг айтишича, бундай ҳолатлар кўплаб юз бериб туради. Бунга, иш излаб келганларнинг ҳуқуқларини билмасликлари ҳам сабаб бўлмоқда. Агар иш берувчи расмий шартнома билан уларни ишга таклиф қилганида улар рўйхатга олиниб, солиқ тўлашлари жоиз бўлади ва уларнинг меҳнатлари Қозоғистон ҳудудида қонуний деб топиларди.\n– Ҳозир Б. Эгамовнинг ҳужжати йўқ, бизнинг ташкилот Ўзбекистон элчихонасига мурожаат қилиб, тез кунларда уйига қайтиши учун сертификат олиб беришга ёрдам берамиз. Сертификатни олгач, мижозимиз бу ҳужжат билан ватанига жўнатилади. Чегарани тарк этмасдан аввал жарималарни тўлашига тўғри келади. Бироқ НҲТнинг ёрдами қийин вазиятда қолган меҳнат муҳожирлари учун бепул амалга оширилади ва улар истаган пайтларда мурожаат қилишлари мумкин. Афсуски, ҳамюртларимиз меҳнат муҳожирларини ишлатиб, уларнинг иш ҳақини тўламай, ҳужжатларини олиб қўяётган ҳолатлар кўплаб учраяпти. Иш берувчилар, меҳнат муҳожирларининг қийин аҳволидан фойдаланишга ҳаракат қилишмоқда, – дейди ҳуқуқшунос.\nБу ҳужжат билан онаси, оиласини кўриб қайтгандан сўнг Бекзод Шимкентда бетон плиталар қуйиш билан шуғулланади.\nМ. САЪДУЛЛАЕВА, 2019-08-01, 15:34 28


ТОШКЕНТ, 2 июл — Sputnik. Бош прокуратура Қашқадарё вилояти Косон туманида содир бўлган аянчли ҳодиса юзасидан баёнот берди.\nАввалроқ “Дарё” нашри Қашқадарёда 18 ёшли М.Жўраева уйидан осилган ҳолда топилгани, марҳуманинг онаси қизининг ўлимида куёвини айблаётгани ҳақида хабар қилган эди.\nБош прокуратура матбуот хизмати хабарига кўра, 2020 йил 9 май куни Косон тумани, И.Каримов кўчасида жойлашган уйда ижарада яшаб келган М.Жўраева (2002 й.т.) ўз жонига қасд қилган.\nТекшириш давомида марҳума М.Жўраеванинг турмуш ўртоғи билан ўрталарида доимий равишда уриш-жанжал бўлиб келганлиги, турмуш ўртоғи уни ҳақорат қилиб уриб тан жароҳати етказиб, шаъни ва қадр-қимматини камситиб келганлиги аниқланган.\nМазкур ҳолат юзасидан Жиноят кодексининг 103-моддаси (Ўзини ўзи ўлдиришга ундаш) билан жиноят иши қўзғатилган.


Ўзбекистон олимпия термасининг Тожикистонга қарши ўйини келишилганмиди? » Ўзбекистон янгиликлари – Zamin.uz\nЎзбекистон олимпия термасининг Тожикистонга қарши ўйини келишилганмиди?\n27 март 2019, 12:11\nАввал хабар берганимиздек, U-23 Осиё чемпионати саралаши доирасида 26 март куни Ўзбекистон олимпия термаси Тожикистонга қарши майдонга тушди. Учрашувда томонлар дуранг натижа қайд этишди ва ҳар икки жамоа якунда 4 очкодан жамғарди. Тўплар нисбати бўйича устунлик вакилларимиз томонида бўлиб, Осиё чемпионатининг финал босқичига тўғридан-тўғри йўлланмани қўлга киритишди.\nУчрашувдан сўнг мазкур учрашув келишилган ўйин экани тўғрисида турли гап-сўзлар тарқала бошлади. Бунга блогер Диёр Имомхўжаев муносабат билдирди:\nЎзбекистон олимпия термасининг Тожикистонга қарши ўйини келишилган деган гаплар қулоққа кўп чалиняпти.\nШунга яқинроқ юрган инсон сифатида бу фикрларга қўшилмаган бўлардим. Агар мақсад қўшни республика термасини ҳам кейинги босқичга олиб чиқиш бўлганида, қолган термаларга ўхшаб голли дуранглар ҳам қилса бўларди. Айтайлик, 1:1 ёки 2:2. Бу натижа Тожикистонни ҳам кейинги босқичга олиб чиқиши мумкин эди. Масалан, энг охирида майдонга БАА ва Саудия чиқди. Уларни 1:1 қаноатлантирарди ва улар 1:1 ўйнашди. Плей-офф ўйинлари ҳам ўтказилганида эди, рақобат нисбатан соғломроқ бўларди фикримча.\nКеча эса тожиклар шунчаки дуранг учун ўйнади. Терма тўлиқ ҳимояга ётиб олди. Қўшимчасига, Ўзбекистон термаси ҳам ўзи кутган ўйинни кўрсата олмади. Яъни, футболчиларимиз ҳужумда ҳеч нарса қила олишмади, улар фақатгина минимум вазифани уддалашди.\nҲа, бу ўйин билан Олимпиадага бориб бўлмайди. Бироқ бу Таиландда ҳам футболчилар айнан шундай ўйнайди дегани эмас. Яхши тарафи, Друлович ҳали миллион иш уни кутиб турганлигини кеча тушунди. Тожикистонга ҳам 2-3 та гол уриб, бемалолхўжа бўлганидан кўра, саралашнинг ўзида сабоқ олгани яхшироқ .\nЯнгиликлар » Спорт » Ўзбекистон олимпия термасининг Тожикистонга қарши ўйини келишилганмиди?\n07:48 People журнали сайёрадаги энг гўзал аёлни аниқлади\n07:12 Хитойда Интерполнинг собиқ раҳбарини ҳибсга олишга қарор қилинди\n06:36 25 апрель куни Ўзбекистонда қандай об-ҳаво кузатилади?\n06:00 Зеленскийнинг штаби Россияга қарши санкцияларни кучайтиришга чақирди\n00:32 Жозе Моуриньо: "Мессидан фақат қафас қутқаради"\n00:08 Қозоғистон президенти лавозими учун курашга аёл номзод қўшилди\n23:44 Йўл ҳаракатининг биз билмаган қоидалари\n23:23 Ўзбекистон Сингапурнинг коррупцияга қарши кураш тажрибасига қизиқиш билдирмоқда\n23:03 Тожикистон президентининг ўғли Умид Аҳмаджонов ўрнини эгаллади\n22:42 Ўзбекистонлик яна бир йигит россиялик блогердан Porsche Cayenne ютиб олди\n22:21 Ким Чен Инни Россияда карам шўрва ва чучвара билан меҳмон қилишади\n22:00 Президент қарори: 9 май куни байрам салюти отилади, ҳарбий техника намойиш этилади\nШавкат Мирзиёев Пекинга етиб борди (фото)\nЎзбекистонда ишсизлик даражаси неча фоиз экани маълум қилинди\nШавкат Мирзиёев Владимир Зеленскийга табрик йўллади\nЎзбекистон президенти Хитойга жўнаб кетди\n24 апрель куни Ўзбекистонда кутилаётган об-ҳаво маълумоти\n«Мерседес-Бенц» тиркамаси остига яширилган 1050 литр дизель ёқилғиси фош этилди\nКучли сел мактаб ўқувчилари қатнайдиган йўлда катта жарлик пайдо қилди (видео)\nФарғоналик эркак билан «Одноклассники»да танишган қиз йигит бўлиб чиқди (видео)\nСамарқандда кучли ёғингарчилик туфайли уй девори қулаб тушди\nХитойда Интерполнинг собиқ раҳбарини ҳибсга олишга қарор қилинди\nЗеленскийнинг штаби Россияга қарши санкцияларни кучайтиришга чақирди\nҚозоғистон президенти лавозими учун курашга аёл номзод қўшилди\nЎзбекистонлик яна бир йигит россиялик блогердан Porsche Cayenne ютиб олди\nКим Чен Инни Россияда карам шўрва ва чучвара билан меҳмон қилишади\nЗеленскийга «биринчи зарба»: Путин ДХР ва ЛХРда яшовчиларга Россия паспорти беришни соддалаштирди\nОсиё чемпионати ярим финалига йўл олган боксчиларимиз...\nМадримов аламли мағлубиятдан кейин ҳаваскор боксдан бутунлай кетди (видео)\nБаҳодир Жалолов ва Бобо Усмон Батуров ҳам ярим финалга чиқди (фото, видео)\nОсиё чемпионати. Санжар Турсунов ярим финалга чиқди (видео)\n"Қадди баланд" аслида кимнинг қўшиғи? (видео)\nЭрини "бошида кўтарган" аёл (видео)